Blog: La Fragua / Jokalari aniztun on-line bideojokoa / Bideoa: "Nueve meses de gestación" / Online alternatibekin erosketetara | Aldizkaria | EROSKI CONSUMER\nTeknologi berriei buruzko beste informazio batzuk: Blog: La Fragua / Jokalari aniztun on-line bideojokoa / Bideoa: "Nueve meses de gestación" / Online alternatibekin erosketetara\n"La Fragua" Forges umorista espainiar ezagunaren seme eta kazetari digitala den Antonio Fraguas Garrido-ren bloga da. Blog honetan, izan ere, kazetaritza hutsa baino areago, eguneroko bizipenak, autoreak kale gorrian egiten dituen gogoeta eta behaketa pertsonalak jasotzen dira. Bestetik, argazkiak ere tartekatzen direnez, "fotoblog" dei diezaiokegu. Orri buruan espainieraz agertzen den legez, ("Heriotza onartzeko estrategiak. Pentsaera absurdua. Politika, adiera grekoan. Norbere zaintza") "La fragua" bitakora antzekoa da eta bertan Madrilgo eta antzeko hiritzarretako gizakia kezkatzen duten gaiez hausnarketa egiten du, paseoan eta begira doan bitartean edo, era berean, telebistako agintea eskuan zapping eginez eta kutxa ergelean topatzen dituen gauza onak eta txarrak nabarmenduz. Bide batez, autoreak ez du aukera galtzen gaurkotasuna nabarmentzeko, esanguratsuenak iruditzen zaizkion albisteak azpimarratuz.\nJende gehienak bideojokoa kontzeptua entzun eta ordenagailuan edo bideojokoetarako kontsola batean CD bat sartuz aktibatu, ondoren monitorean irudi bidez agertzen den eta ordenagailuaren teklatuaren bidez edo komandoen kontrolaren bidez maneiatzen den sofistikazio handiko programa dela ulertzen du. Kontzeptua, dena den, bi adieratan ari da eboluzionatzen. Oraindik orain gehienez ere bi lagunek har zezaketen parte bideojoko berean eta jokoaren edukimena disko optikoak informazioa metatzeko ahalmenaren parekoa zen, gehienez ere. (4,7 Gigabyte). Jokalari aniztun on-line bideojoko delako aldaerak esan nahi du jokoa ez dela kargatzen disko optikotik; izan ere, Internetetik sartu behar da jokoan, bertan baitu "etxea". Jokatu ahal izateko hilean kuota bat ordaintzen du jokalariak. Jokoa sarean egoteari esker, beste aldetik, aldi berean eta web gune berean hamaika jokalarik esku hartzeko aukera dute. Jokoaren aukerak biderkatuz doaz eta jokalari bakoitzaren nortasunak erabat zehaztua agertu behar du, gainerakoengandik bereizteko. Hitz gutxietan, jokoa benetako errealitate birtualean garatzen da eta dagoeneko milioika dolarretako irabaziak ekoizten ari da jokatzeko kredituen enkantetan edota bideojokoetan bertan enpresa batzuek tartekatzen duten publizitatean. Aldaera horren erreferentzia behinenak Second Life (bertan, jokalariak bigarren bizitza birtuala sortzen du) eta Word of Wardcraft (etengabeko gerra bizi duen munduan garatzen da hau) ditugu.\nYoutube.com-eko moda berria: urtebetez, egunero argazki bat edo gehiago egiten dio jendeak bere buruari eta, azkenean, foto-muntaia batean elkartzen ditu, epe horretan pertsonak nozitu duen "bilakaera fisikoa" ikusteko. Batzuek aurpegia erretratatzen dute, beste batzuek jertsea edo ilea. Bideo honen autoreak haurdunaldian zehar bere sabelaren bilakaera jaso du, amaiera arte. Bideoaren bukaeran haurtxo txikia besoetan azaltzen da, poz-pozik.\nSarearen eta Web 2.0 (edo Internet sozial) kulturaren efektuetako bat DIY (ingelesezko Do It Yourself, "egizu zerorrek" adieraren akronimoa) leherketa izan da, eskuz eginiko berariazko arropa eta objektuak, alegia. Hona gauza interesgarriak bilatzeko tokietako batzuk:


Aurten ez da Maiatza Saltsan ekimena egingo - Zizurkil - Tolosaldeko ataria\nAurten ez da Maiatza Saltsan ekimena egingo\nTolosaldeko Ataria 2020-05-10 10:59\nOsasun krisi honen egoerak baldintzatuta, Zizurkilen ez da aurten kultur hilabete nagusia izan ohi den Maiatza Saltsan egingo. Herria ezagutzeko gonbita egin zute horretarako prestatu diren ibilbideak erabilita.\n“Mugarrien inguruan ardaztuta genuen aurtengoa, nolabait, herria ezagutzeko gonbita zen mugarriak aitzakia hartuta. Horren barnean, ibilaldi antzeztua eta mugarrien mendi ibilbidea lantzen ari ginen kultura batzordetik, besteak beste”, azaldu du Maite Amenabar kultura zinegotziak. Noski, ekimen nagusi horiez gain, beste hainbat prest zituen kultur batzordeak hilabetean zehar egiteko.\nHerria ezagutzeko gonbita\nEkitaldi handirik egin ezin den garaiotan, herria ezagutzeko gonbita egiten du Zizurkilgo Udalak. “Hernandorena kultur elkarteak hainbat ibilbide proposamen egin ditu, herriko mugetatik atera gabeko bi ibilbide aurkeztu genituen joan den astean eta oraingoan beste bi jarriko ditugu eskura. Oraingoen hasiera puntua Pello Mari Otaño plazan da eta aurrekoak baino luzexeagoak dira. Egunotan, gure herritik ateratzeko dugun muga Zizurkil hobeto ezagutzeko aukera izan dadila. Badakigu, jende asko ari dela herriko txokoak deskubritzen eta gonbidapen hori egin nahi genuke”, azaldu du Amenabarrek.\nBeste bi ibilbide hauek jarri ditu aukeran Hernandorena kultur elkarteak: Irizibarko karobia eta Atxulondoko bira.


BAIC eta IndesIA elkartu egin dira adimen artifizialaren aplikazioa industrian bultzatzeko — TUlankide MONDRAGON\nBasque Artificial Intelligence Center (BAIC), Inteligentzia Artifizialeko Euskal Zentroak eta IndesIA estatuko adimen artifizialeko enpresen erakundeak, idatziz hitz eman dute, esperientzien eta informazioaren trukea bultzatuko dutela adimen artifizialaren aplikazioak industria-sektoreko enpresetan aurkezten dituen erronkei aurre egin eta gainditu ahal izateko. BAICen izenean Arantxa Tapia sailburu eta erakundearen presidentak egin du sinadura eta IndesIAren izenean berriz, Valerio Marín presidenteak. Atzo egin zen ekitaldian hartu zuten parte: Josu Jon Imaz, Repsoleko kontseilari delegatuak (IndesIAko bazkideetako bat) eta Nerea Aranguren BAICko lehendakariordeak (MONDRAGON ordezkatuz).\nBi elkarteek azelerazio-metodologiak garatzen arituko dira, industria-arloko arazoei irtenbideak aurkitzeko, datuetan eta adimen artifizialean oinarrituta.\nJosu Jon Imaz, Arantxa Tapia eta Nerea Aranguren.\nBAICeko Arantxa Tapiak honako hau adierazi du sinaduraren ostean: “memorandum formal hau sinatu izanak are gehiago estutzen du bi elkarteek duten elkarlana; elkarlan hori pasa den urteko uztailean BAIC sortu zenean eta, bost hil ondoren, IndesIA sortu zenean hasi zen. Bere iritziz, BAICek eta IndesIAk honako baterako helburu hau dute: industrian adimen artifizialaren erabilera sustatzea, lehiakortasuna ziurtatzeko bide gisa, “eta hasieratik islatu dira elkarlanerako aukera handiak, dela hitzaldiak eta ekitaldiak sustatzeko, gaurko foroa, esaterako, dela jardunbide egokiak eta esperientziak partekatzeko, azelerazio-metodologiak garatzeko edo industria-eremuan datuetan eta adimen artifizialean oinarritutako erabilpen-kasuak sustatzeko”.\nLeartikerrek giza ehun bioartifizialak sortzeko gai den 3D inprimaketako gailua garatuko du\nCardioprint Europako proiektuaren barruan garatuko da. 3D teknologia multifuntzional berri bat garatzea du helburu, giza eskalan bihotzeko ehun terapeutikoak sortzeko gai izango dena.


2019a zifratan: Zinema eta ikus-entzunezkoak | Etxepare Euskal Institutua\n2019a zifratan: Zinema eta ikus-entzunezkoak\nEtxepare Euskal Institutuaren helburu behinenetarikoa da euskal sormena eta arte diziplinen nazioartekotzea sustatzea, eta horretan jarduten du urtez urte, hainbat tresna erabiliz. 2019a zifratan artikulu sortak irakurleei diziplina bakoitzean iaz egin genituen ekintzak ikusarazteko espazioa eskaintzen digu. Honakoan, Zinean eta Ikus-entzunezkoaren sektorean zentratuko gara.\nEuskal zineari eta ikus-entzunezkoei ikusgarritasuna emateko helburuarekin, ekoizpen berrienak nazioarteko jaialdi eta programazioetan txertatzeko egiten du lan Etxepare Euskal Institutuak. Halaber, mugikortasunerako dirulaguntzak eskaintzen ditu zuzendariek eta filmen ordezkariek euren lana nazioartean erakuts dezaten; eta industriaren beraren nazioartekotzean ere laguntzen du, sektoreko eragileekin elkarlanean mundu mailako azokarik garrantzitsuenetan parte hartuz, Basque Audiovisual izenarekin. Horrez gain, besteak beste, euskal film laburren Kimuak programa babesten du Institutuak.\n2019an 13 euskal leiho antolatu ditu Etxepare Euskal Institutuak nazioarteko zita garrantzitsuetan, euskal zinegileen lana atzerrian ikus dadin. Sektoreari dagokionez, Basque Audiovisualek zazpi azokatan hartu zuen parte iaz; tartean, Clermont-Ferrandeko Marché du Film Court azokan, Berlinaleko European Film Market-en edota Canneseko zinemaldiaren Marché du Film-en, besteak beste. Horrez gain, Kimuak 2018 programan hautatuak izan ziren zazpi film laburrek munduan zehar bidaiatzen jarraitu zuten 2019an, 107 ekitalditan hain zuzen; eta 2019ko programako zazpi hautatuak mugitzen hasi ziren baita ere, beste 76 leku bisitatuz.\nHalaber, Institutuak urtero bidaia-poltsak (bidaia-gastuak ordaintzeko dirulaguntzak) ematen dizkie euskal zinegileei euren lanak nazioarteko ekitaldietan aurkez ditzaten, betiere euskal kulturaren ordezkari gisa. 2019an 18 dirulaguntza banatu zituen, 11.797 euroko zuzkidurarekin. Bidaia poltsen bidez lagundutako lan horiek espainiar estatuan (1), frantziar estatuan (2), gainontzeko europar herrialdeetan (6), Ipar Amerikan (3), Latinoamerikan (4) eta Asian (2) izan ziren.


Musika eta ikus-entzunezkoen ikastaroak Otxarkoagan | BERTON\nikastaroak, la caldera, Otxarkoaga, tular, udaltegia\nMusika eta ikus-entzunezkoen ikastaroak Otxarkoagan\nIn Berriak on Iraila 12, 2012 at 7:22 am\nBateria eta gitarra elektriko hastapen eta hobekuntza ikastaroak urria eta maiatza bitartean emango dira, eta txalaparta ikastaro intentsiboa, berriz, azaroan izango da. Prestakuntza programak Irratiko lokuzioari eta Bideo Sorkuntzari buruzko bi monografikoz osatutako oinarrizko ikus-entzunezko ikastaroa ere jasoko du.\nTular Elkarteak eta La Caldera Elkarteak, Bilboko Udalaren laguntzaz, antolatzen dituzten musika –txalaparta, gitarra elektrikoa eta bateria– eta ikus-entzunezko medioei buruzko ikastaroen edizio berria jasoko du Otxarkoagako Udaltegiak urritik aurrera. Izen ematea udaleko web gunearen (www.bilbao.net) bitartez egingo da irailaren 17tik urriaren 2ra.\nProgramaren barruan, ikus-entzunezko medioak ezagutzeko ikus-entzunezko ikastaroa sartzen da, Irratiari (urriaren 16an, 18an, 23an eta 30ean) eta Bideo Sorkuntzari buruzko bi ikastarok osatutakoa. Azken hori azaroko astelehen eta asteazken guztietan emango da. Bi ikastaroen ordutegia 20:00etatik 22:00ak bitartekoa izango da.\nGaikako blokeen arteko lehena Irratiari buruzkoa izango da. Programaren barruan sartuko dira, besteak beste, irrati hastapeneko lehen nozioak, irratiko erredakzioa, lokuzio teknikak, irratiko generoak, teknologia berriak eta internet bidez on line emisioa martxan jartzea eta aurrera eramatea.\nBideo sorkuntzari (bideo edizioa eta kameraren erabilpena) eskainitako monografikoa bideo-zaletuei, diseinatzaileei eta bideoen lan digitalean lehen pausoak (geruzen erabilera, irudiak eskuratzea, tresnak…) emateko interesa duten ikasleei dago zuzenduta, batez ere. Horrez gain, Bideo kameraren erabilpenari eskainitako partea, bideo kameren funtzionamenduan eta haiek eskaintzen dituzten aukera zabaletan zentratuko da. Sei gai landuko dira: kamera digitala, modeloak eta osagaiak, kalitatea zehaztea, kolorearen eta tonuaren kontrola eta formatuak eta irudi digitalen kontserbazioa, besteak beste\nOhikoa denez, plazak emateko orduan, lehentasuna izango dute bi monografikoak egiteko interesa duten pertsonek. Programa osatzen duten bi monografikoak egiteko prezioa 40 eurokoa izango da (32 euro, Tular elkarteko bazkideentzat). Irrati ikastaroa solte egin nahi izanez gero, prezioa 15 eurokoa izango da, eta bideo-sorkuntzakoak 30 euro balioko ditu (12 eta 24 euro, Tular elkarteko bazkideentzat).\nPrestakuntza ikastaro horrez gain, Udaleko Kultura eta Hezkuntza Sailak txalaparta ikastaroaren edizio berria ere antolatu du, hori ere Otxarkoagako Udaltegian. Ikastaroa astelehenetan eta asteazkenetan emango da, azaroaren 5etik 21era, arratsaldeko 19:00etatik 21:00etara, eta pertsona bakoitzak 18 euro ordaindu beharko ditu (15 euro, Tular elkarteko bazkideek).\nHorrez gain, urritik aurrera, gitarra elektriko eta bateria hastapen eta hobekuntza ikastaroak emango dira. Bateria ikastaroak astelehen guztietan izango dira, maiatzaren 6ra arte (19:00etatik 20:30etara hobekuntzakoak eta 20:30etatik 22:00etara hastapenekoak), eta gitarra elektrikokoak asteazken guztietan, martxoaren 20ra arte, bi ordutegitan: arratsaldeko 17:50etatik 19:50etara gitarra elektrikoaren hastapena eta 19:50etatik 21:50etara hobekuntzakoak. Ikastaro horiek 90 euro balioko dute (72 euro La Caldera elkarteko bazkideentzat).\nIkastaroetarako izena eman dutenen kopurua eskaintzen den plaza kopurua baino altuagoa baldin bada, zozketa burutuko da, urriaren 4an, Otxarkoagako udaltegian bertan. Plazak eskuratzeko orduan lehentasuna izango dute 3. barrutian –Otxarkoaga-Txurdinaga– erroldatuta daudenak eta Bilbon erroldatuta daudenak, beste herri batzuetakoen aurrean.\n« Before Kapitalismoaren aurkako ekimenak Uztaldi gaztexean Iraila 12, 2012\nAfterEtxebarria parkea Zainketa Intentsiboen Unitatean Iraila 12, 2012 »


Pete~euwiki (eztabaida | ekarpenak)(r)en berrikusketa, ordua: 19:08, 11 abendua 2015\nHenry David Thoreau (Concord, Masachusets, 1817ko uztailaren 12a - 1862ko maiatzaren 6a) estatubatuar filosofo, idazle eta naturalista izan zen. Ezaguna da Walden idatzi (inguru naturalean soilki bizitzeko hausnarketa) eta Civil Disobedience saiakera argitaratu zituelako.\nBere bizitzan zehar hainbat lanbide izan zituen: arkatz ekoizle (aitaren negozioa), irakasle, "ekaitz ikustatzailea" -lanbide honen berri Walden liburuan ematen du- ibilita izana, baina burututako jarduera guztien artean, idazlearena aipatu behar.\nHerman Melville edo Mark Twainen garaikidea izanda, beroriekin batera iparamerikar literaturaren sortzailetarikoa dugu. Saioa eta olerkigintza landu zituen bereziki. Bere saioetan berorren pentsamendua, gizarte eta giza harremanen ikuspuntua islatzen ditu. Gaur egun nabari egiten zaizkigun industri gizartearen gabeziak aurreikusi zituen XIX. mendearen erdialdean. Nahiz eta industri bilakaera eta garapenaren garaian hazi, Thoreauk, bere garaikide askok ez bezala, ez zuen teknologiarekiko lilura edo federik izan.\nIzadiarekin bat egiten duen bizimodu apal eta xumea aldarrikatzen zituen, eta ideia hauek jarraitu ezezik, praktikara eraman zituen.\nBere pentsaera politikoa "Resistance to civil Government" liburuan argi eta garbi uzten du. Gobernuaren betebeharra eta berorren eragina giza bizitzan aztertzen ditu. Gizabanakoek burututako ihardueretan gobernuak eragiten dien ondorioei kaltegarri deritze. Bere ustez gobernua hobea da gutxien agintzen duen heinean, eta gobernu hoberena inolako aginterik ez duena dela esatera heltzen da. Hau esanda, zenbait jendek anarkistatzat hartu izan du Thoreau, baina Thoreauk, nahiz eta estatua zein gobernuari muzin egin, ez du bere desagerpena aldarrikatzen. Bere esanetan: "ez dut gobernuaren desagerpena eskatzen, baizik eta gobernu hobe bat". Thoreauren ustez, estatu baten aginteak ez du sekula biztanleriaren nahia gainditu behar, eta ala balitz, orduan biztanleriak ez du bidegabekeri deritzen legeak zertan jarraitu behar.\nOrriaren azken aldaketa: 11 abendua 2015, 19:08.


About: 1998ko Euskal Herriko Itzulia\n1998ko Euskal Herriko Itzulia txirrindularitza lasterketa honen 38. edizioa izan zen. 1998ko apirilak 6 eta 10 artean ospatu zen, 887 kilometroko ibilbidea eginez 5 etapatan banatuta. Garailea Iñigo Cuesta izan zen.\n1998ko Euskal Herriko Itzulia txirrindularitza lasterketa honen 38. edizioa izan zen. 1998ko apirilak 6 eta 10 artean ospatu zen, 887 kilometroko ibilbidea eginez 5 etapatan banatuta. Garailea Iñigo Cuesta izan zen. (eu)\n1998ko Euskal Herriko Itzulia (eu)\nwikidata:1998ko Euskal Herriko Itzulia\ndbpedia-fr:1998ko Euskal Herriko Itzulia\ndbpedia-it:1998ko Euskal Herriko Itzulia\ndbpedia-wikidata:1998ko Euskal Herriko Itzulia


Natura eta pertsonak errespetatzen dituzten kamisetak - Ene Kantak\nNatura eta pertsonak errespetatzen dituzten kamisetak\nHasiera Natura eta pertsonak errespetatzen dituzten kamisetak\nNATURA ETA PERTSONAK ERRESPETATZEN\nGure kamisetak langileen lan baldintzak eta ingurumena errespetatuz fabrikatu ditugu.\nZuntz natural organikoekin, osasunarentzat kaltegarriak izan daitezkeen substantziak ekidinez eta landaketa jasangarrietatik eratorriak.\n1-GLOBAL ORGANIC TEXTILE STANDARD\nGOTS (ehungintza organikoaren arau globala), bestela esanda; zuntz organikoz eginda dauden oihal eta ehunak onartzen dituen araua da.\nGOTSen helburua honakoa da: oihalak organikoak direla ziurtatzen duen baldintzak betetzea, eta baita prozesu guztian zehar ere. Beraz, lehengaien bilketatik hasi, ondoren ingurugiroari eta gizarteari begira egingo den fabrikazio arduratsua, eta bukatzeko erosleari bermea emango dion etiketatua. Laburtuz, GOTSek hornitzaile kate guztian zehar gardentasuna eta konfiantza bilatzen du. Prozesadore eta ehungintza fabrikatzaileek euren oihalak eta arropa organikoak esportatzeko aukera dute, merkatu nagusietan eta onartutako ziurtapenarekin.\nAzken urteetan ehungintza jasangarriaren eskaera asko igo da: gero eta gehiago gara kontsumitzen, erosten eta baztertzen dugunaren kontzientzia hartzen dugunak. Honek, arropa marka eta enpresentzat presioa suposatzen du, eta giza-lan baldintzak hobetzera, estandar jasangarri eta ekologiko minimoak betetzera behartzen ditu. Aldi berean ere, jasangarritasunean eta bidezko merkataritzan oinarritutako industriaren alde egiteko apustua dakarkie.\nGOTSi buruzko informazioa bere webgune ofizialean topa dezakezu.\n2-OEKO-TEX STANDARD 100\nOeko-tex Standard 100 substantzia kaltegarririk ez duen ehungintza produktuentzat etiketa ekologikoak egiten dituen nazioarteko liderra da.\nOeko-Tex Standard 100 ehungintza produktuen prozesu guztirako mundu mailako zertifikazio eta proba sistema sendoa da. Substantzia kaltegarrien proben baitan, debekatu eta legalki erregulatutako substantziak, produktu kimiko kaltegarriak, zein neurri prebentiboak hartzen dira kontuan.\nEgiaztagiri honek produktuaren ziurtasuna eta barne kalitatearen kontrol sistema bat bermatzen ditu. Oeko-Tex markarekin probatutako produktuak fabrikatzaileek konparatu ditzakete.\nZergatik exijitu beharko nuke hau?\nOeko-Tex-ek produktuaren osagai guztiak begiratzen ditu eta gure osasunerako kaltegarriak izan daitezkeen substantziak ez daudela egiaztatzen du.\nZer esan nahi du honek guztiak kontsumitzailearentzat?\nKontsumidore bezala, kontrol edo proba sakonak pasa dituen produktua erosi dugunaren ziurtasuna izango dugu.\nProduktu baten osagairen batek egiaztagiria baldin badu, horrek esan nahi du produktu osoak ere baduela?\nEz. Zure arroparen osagairen batek, adibidez, zure txaketaren kremailerak, Oeko-Tex-en egiaztapena badu, ez du esan nahi derrigor txaketaren oihalak, hariak edo botoiek ere daukatenik.\nEgiaztapen hau duen produkturen bat erosiz gero, kalitatean ari al naiz inbertitzen?\nZalantzarik gabe. Egiaztapen hau duen produktu bat erostean kalitatean eta osasunean inbertitzen duzu.\n3-FAIR WEAR FOUNDATION\nLangileen bidezko lan arauak.\nFair Wear Lan Praktiken Kodeak, 8 lan arau ditu. Arau hauek Lanaren Nazioarteko Erakundean eta Giza Eskubideen Aldarrikapen Unibertsalaren hitzarmenetan oinarritutakoak dira. Bidezko Lan Praktiken Kodea ezaguna da elkartzeko askatasun, lanordu kopuru eta soldata duinen inguruan egindako antolakuntza sendoagatik.\nHauek dira Fair Wear-en zortzi estandarrak:\n-Lanpostua era librean aukeratzen da.\n-Ez dago bereizketarik edo diskriminaziorik lanbidean.\n-Ez dago haur langilerik.\n-Elkartzeko askatasuna eta talde negoziaketa.\n-Soldata duinaren ordainketa.\n-Gehiegizko lanordurik ez.\n-Lan baldintza seguruak eta osasungarriak.\n-Lan harremanak legalki lotesleak.\nHAUR KAMISETA 15€\nNESKA KAMISETA 15€\nMUTIL KAMISETA 15€\nASTO-SATOR KAMISETA 15€


Ez da ezer aldatu: betikoek beti bezala jokatzen dute\nSandra Egiluz | 2021-06-03 11:07:00\nAurreko egunean, nire kuadrillakoekin nengoela zeozer hartzen herriko taberna batean, norbait hasperen egin eta kexati “normaltasunerako” gogoaz mintzatu zuen. Hirugarren garagardoarekin batera hasi ginen horren inguruan filosofatzen.\nDenbora luzez egon gara egun berdinak bizitzen eta beti gai bera jorratzeko kondenarekin: koronabirusa. Eta hori guztia, gainera, etengabeko osasun-krisiaren jarraipen informatiboarekin, agian gehiegizkoa eta obsesioa bihurtu egin dena. Zifrak, neurriak, planak eta gainerako larrialdi-jarduerak, eguneroko parteari kasu eginez eta emaitza gogorrak ikusten.\nTelelana modu behartsuan iritsi zitzaigun, baina badirudi behin beharra igarota, enpresek metodo hori aukeratzen jarraitzen dutela. Gainera, bere abantaila guztiez konbentzitzen saiatzen ari dira, eta are gehiago, lortzen. Lanaldi luzeegiak, lana eta arlo pertsonala bereizteko zailtasunak, argiari eta Interneti dagokienez egindako aparteko gastua eta, nola ez, gizarte-harremanen falta. Hori guztia da telelana.\nIkuspegi honekin, errutina jasanezina sublimea ere bihurtzen da, eta azkenean, gure betiko egunerokotasuna besarkatu egin dugu bizitzak eman digun bertute handi gisa. Gaur, eskertzen dugu kalera irten ahal izatea, 8 orduko lanaldia izatea edo enpresak lan-tresnak ordaintzea. Ez naiz erantzukizunez ari horrelako osasun-krisi baten aurrean, baina orain konturatzen gara ez dela ezer aldatu.\nHorren guztiaren atzean, ezkutatu nahi izan duten beste joko zikin bat egon da. Joko horretan, berriz ere, herritarren askatasunak mugatu egin dira, eta, horrela, birusa aitzakiatzat hartuta, euren nahierara maneiatzen gaituzte. Txertoez ez hitz egiteagatik. Txertoen atzean joko politiko, ekonomiko eta estrategiko bat dago, osasun-kezkatik oso urrun dagoena.\nArgi ikusi egin dugu; askatasun demokratikoak murrizteko, militarrei paper berrituak emateko, migrazioari mugak ixteko eta nazionalismoa herrialdeen arteko lankidetzaren aurrean goraipatzeko balio izan du pandemiak. Azken urteetan ugaritu egin diren gobernu eta politikari autoritarioen neurrira egina dirudi koronabirusak.


Euskal Herriko Geografiaren birpasa | gizartemungia\n← MAPAK ETA KARTOGRAFIA\nKENIARI BURUZKO IZUGARRIZKO ARGAZKIAK →\nEuskal Herriko Geografiaren birpasa\nPosted on Iraila 10, 2012 | Utzi iruzkina\nEuskal Herrian bizi gara eta Euskal Herri herri txikitxo, menditsu eta geografia anitsekoa da. Badakizu zeintzuk diren bere mendilerro nagusiak? Ezagutzen dituzu herrien artean dauden ibaiak edota mendiak eta horiek errepideak eta beste azpiegitura motak egiteko suposatu duten oztopoak?\nGure herria ezagutzeko eta hobeto ulertzeko ingurua ezagutu behar izaten dugu eta nahiz eta aurreko urteetan ikasi, orain birpasatuko dugu pixka bat.\nJoan https://maps.google.es/maps?hl=es – era eta Euskadin kokatzen jarri Earth modalitatean eta hurrengoa bila ezazu:\n-Bilbotik Gasteizera joateko zein herri zeharkatzen dituzten errepideek? Bi errepide nagusien artean zer geratzen da erdian?\n– Orain mapa modalitatean jarri eta bila itzazu hururengo herriak eta mapan jarri: Balmaseda, Durango,\n– Mapa modalitatean jarri orain eta hartu A-8ko autopista (E-70) eta Bilbotik Donostiaraino bila itzazu zeharkatzen diren herri nagusiak. Mapa mutu batean ipintzen joan beharko zara. Bila itzazu bidean aurkitzen diren mendi batzuk: Anboto, Udalaitz, Urko, Mendizorrotz, Aiako Harria, Larrun, eta mzuren mapan kokatu.\nOrain Bilbotik ateratzen zara eta Arrigorriagan E-804 autopista hartzen dugu, autopista honekin nora joan zaitezke? Zu Gasteizera joan beharko zara, zein errepiderik hartu beharko duzu? nondik pasatzen da?\nGasteiztik Iruñera joateko, zein errepiderik hartu beharko duzu? Errepide horrek nora eramaten zaitu ez bazara desbideratzen? Non desbideratu beharko zara? Zein mendigune geratzen zaizu leku horren hegoaldean? eta iparraldean? Iruñara joateko zein herritik pasatu zara? Nondik sartzen zara Iruñan, I-, H-, E- edo Mendebaldetik? Hegoaldetik sartzeko zein errepide hartu beharko zenuke? Zein herri garrantzitsuetatik pasatu?\n-Bila ezazu herri nagusiei buruzko informazioa: inguruko erliebea, populazioa, jarduera ekonomikoak,…\n-Orain, berriro satelite moduan jarri eta hurrengoa bila ezazu:\n– Sierra de Aitzgorri\n– Sierra de Aralar\n– Zer igarotzen da Aralar eta Urbasa mendiserren artean? Nora joateko\n– Gasteiztik Nafarrora joateko, zein errepide hartuko zenuke? adierazi zure ibilbidea mapa batean. Seinala itzazu zeharkatzen dituzun herri nagusiak.\n– Satelite modalitatean jarrita bila ezazu Gasteizko Mendiak (bilatzailea erabiltzen baduzu erderaz jarri beharko duzu: Montes de Vitoria). Zzure mapan seinaltu.\n-Non geratzen da Trebiñoko konderria, zergatik jartzen da Gastela-Leon?\n-Eta Trebiñoko hegoaldean zer geratzen da? Jarri mapan.\nOrain ibaiak geratzen zaizkigu, Atlas bat edo interneten, flash mapak erabiltzen bilatu eta mapa batean kokatu. Jarri ibaien ertzeetan populaketa garrantzitsuenak.\nEibar, eta Arrasate, zein ibai ertzetan aurkitzen dira? Zein da Donostian itsasoratzen den ibaia? Zein ibai heltzen da Hondarribiako Txingudi badiara? Zein da Orioko ibaia?\nBaias non jaiotzen da? norantz abiatzen da? eta Aiuda ibaia?.\nZein da Iruñako ibaia? non botatzen ditu bere urak?


Gorka Ribera - CD Anaitasuna\nIZENA: Gorka Ribera Sorazu\nADINA: 21 urte\nPOSIZIOA: Ezker hegaleko atzelaria\nTalde bat: Erreala\nFutbol zelai bat: Anfield\nAnaitasuna: Nire betiko taldea\nBeasain: Ilusio handia duen taldea\nAzkoitiko txoko bat: Txerloia\nMomentu bat: Lagunekin pasatako edozein\nJanari/Edari bat: Legatza patatakin / Zerbeza\nPelikula bat: Ocean's eleven\nMusika talde bat: Mana, Doctor Deseo...\nBertute bat: Inoiz amore ez ematea\nGabezia bat: Nere buruarekiko konfidantza falta\nEsaldi bat: "No es grande aquel que nunca falla sino aquel que nunca se da por vencido"\nGorka Riberaren gaurdainoko kirol ibilbidea zein izan da?\nAlebinetan anaitasunan hasi nintzen futbolean lagunn guztiekin batera eta aurreko denboraldira arte bertan egon naiz, Beasainera joatea erabaki nuen arte.\nFutbol jokalari bezala, futboleko zer gauzak deitzen dizu atentzioa?\nFutbolaren inguruan mugitzen den guztiak, komunikabideetan eta kalean gaur egun duen ohiartzuna. Futbola ez baduzu jarraitzen eta ez bazaizu gustatzen ere, ezinezko da ez enteratzea bertan gertatzen denarekin. Askotan gehiegizkoa egiten zait hainbeste kirol modalitate egonda %90a futbolak hartu izana.\nZenbat denboraldi igaro dituzu Anaitasunan?\n10 urte egin ditut bertan. 11 urterekin hasi nintzen eta 21 urte bete arte bertan egon naiz.\nAnaitasunak markatu baldin bazaitu, zer izan da?\nAnaitasunak, futbolean jokatzeko eta ikasteko aukera bakarrik ez ezik, lagun asko egiteko eta pertsona bezala hezteko lagungarria izan zaidala iruditzen zait, azken bost urteetan batez ere. Beraz, kirol arloaz gain, pertsona moduan eman didan guztia nabarmenduko nuke.\nAnaitasunari buruz gordetzen duzun oroitzapenik politena zein izan da?\nNire lagunekin gehien gustatzen zaidan kirola praktikatzea eta taldeko lagunekin bizi izandako momentu guztiak gordetzen ditut, kirol arloan izandako beste hainbat lorpenekin batera.\nEta burutik ezabatzea nahiko zenukeena?\nEzer ez nuke ezabatuko egia esan. Lesio larri batzuk izan ditut, 2011. Urtean izan nuen belauneko lesioa batez ere. 10 hilabete behar izan nituen errekuperatu eta berriro futbolean jokatu ahal izateko. Hala ere, momentu txarrak izan baziren ere, momentu hauek pasatu ondoren, gauzak beste modu batera baloratu ahal izateko balio izan dit eta ondorioz, gaur egun naizen bezalakoa izateko baliagarria izan zait.\nZer egiten da desberdin Beasainen Anaitasunan egiten zenuenarekin alderatuta?\nEgia esan ez dago ezberdintasun handirik taldeak nola funtzionatzen duen ikusten badugu. Entrenamenduen aldetik, entrenamendu kopuru handiago bat izaten dut anaitasunan baino eta ordu gehiago eskaini behar izaten dizkiot futbolari aurreko urteetan baino. Gainera, erritmo eta intentsitate altuagoa izaten dugu entrenamenduetan.\nAnaitasunatik zer botatzen duzu faltan?\nDudarik gabe, nahiz eta zelaitik kanpo asko egoten naizen beraiekin, betiko lagunekin futbolean jokatu ahal izatea botatzen dut faltan gehien. Hala ere, Beasainen oso lagun onak ezagutu ditut eta giro ezin hobea dugu aldagelan.\nNola baloratuko zenuke Anaitasunan bizi izan dituzun urteak?\nAnaitasunan pasa ditudan urteak oso atseginak eta aberasgarriak izan dira, gaztetan lagunekin pasatuko momentu on guztiak nabarmenduko nituen.\nHasieran erasoko postuan ezker hegalean jokatzen zenuen. Gero hartu zenuen atzeko lerroa zaintzeko ardura. Aldaketa handia izan al zen zuretzat?\nEgia esateko, hasiera batean zaila egin zitzaidan atzelari postura ohitzea, izan ere, beti aurreko postuetan ibilia nintzen eta lehenengo taldera igo eta hirugarren mailan atzeko lerroan aritzea ez zitzaidan erraza egin. Gainera, ez nuen oso atsegin atzelari moduan jokatzea baina pixkanaka ikusten joan nintzen erasoko postuan aritzeko baina dohai hobeagoak izan nitzakeela.\nDenboraldi honetan eman duzu jauzia Anaitasunatik Beasainera. Zerk bultzatu zintuen Anaitasuna utzi eta talde berrira joateko?\nAnaitasunan oso gustura egon izan nahiz betidanik eta aukerak izan ditudanean, Anaitasunan gelditzea erabaki dut. Denboraldi hau amaitzean ordea, beste talderen batean saiatzeko aukera eman zidan Beasainek, hirugarren maila talde gazte eta sendo bat egin eta goiko postuetan ibiltzeko aukerarekin. Erabaki zaila izan bazen ere, 21 urterekin saiakera bat egiteko aukera iritsi zitzaidala iruditu zitzaidan.\nMinutu asko ari zara izaten Beasainen eta oso egoera onean zaudete. Zein da markatu duzuen helburua?\nDenboraldi hasieran helburuak ez zeuden oso garbi, taldea asko berritu zen eta jokalari gazte asko iritsi ginen taldera. Denboraldia aurrera doa eta momentuz gauzak modu onean doaz, partiduak aurrera ateratzen ari gara eta 2.postuan gaude. Hala ere oraindik goizo iruditzen zait helburu bat zehazteko, taldeak puntuak ateratzen jarraitzea espero du eta azkeneko partiduetan ikusiko dugu non gauden, orduan izango da gure helburua zehazteko garaia.\nHirugarren Mailan jolastutakoa zara lehen ere. Anaitasunarekin denboraldi bat egin zenuen. Nolakoa izan zen denboraldi hura zuretzat?\nGauza onak eta txarrak izan zituen, baina momentu onekin geratzen naiz batez ere. Nire lehenengo urtea izan zen lehen taldean, aurreko urte guztia lesioen ondorioz geldi egotetik netorren eta hala ere minutu asko jokatzeko aukera eman zidaten entrenatzaileek. Ez genuen mailari eustea lortu, baina futbolari bezala gauza asko ikasteko balio izan zidan.\nNola definituko zenuke zure burua?\nPertsona alaia eta jatorra naizela uste dut, konfidantzazkoa, baina horretarako hobe lagunei galdetzea. Futbolean berriz pertsona langilea eta serioa bezala definituko nintzateke,\nAmaitzeko zer esango zenieke Anaitasuna zaleei?\nOrain arte egin izan duten bezala anaitasunaren partiduak ikustera joatera animatzen dut jendea. Txerloira futbola ikustera joaten naizenean hirugarren mailako zelai askotan baino askoz jende gehiago egoten da bertan eta hori poztekoa da, jokatzen ari zarenean asko eskertzen da.\nCD Anaitasuna ©\t2021 Cookie Politika


(Alkatearen etxea. Euskal jaiaren eguna da).\nAlkatea ta Etxenagusia.\n(Biok meza nagusira joateko gertu. Alkatea\nagintari jantzian, «ginbail-luze», zigor ta guzi).\nETXENAGUSIA: Oso ondo arkitzen zaitut; begiak alaiago, ibilleran arin, zearo gaztetuta, gaztetuta.\nALKATEA: Apainduta esan naiko dezu. Gaztetuta? Egia esateko obeto nago zuri eskerrak.\nETXENAGUSIA: Neri? Ez gizona, bakoitzak norberaren mediku izaten ikasi ez badu ez daki ezer.\nALKATEA: Nik, zuk jarritako jan legeari jarraitzen diot ta txoria bezela nago. Amar kilo pixuan galdu ditut.\nETXENAGUSIA: Ta osasunean 10 malla irabazi noski.\nALKATEA: Apari-bazkari ta etxetik kanpoko otordu guziak utzi ditut; ez amarretako, ez meriendarik, ez jate ta ez edate.\nETXENAGUSIA: Ederki, ederki, asko postutzen naiz. Ori da osasun bidea.\nALKATEA: Ta ez det ezertarako astirik atxitzen. Lenago, goizean amaiketakoaren zai ta arratsaldean bosteterdiak noiz ziran begira egoten nintzan beti. Orain, zorioneko Euskal-Jai au dala-ta, ez naiz gelditu il guzian. Bein Donostira; urrena Errenderiko txistulariekin itzegitera. Enbeitaren etxean ere izan giñan; Gernikako onduan bizi da. Bertsolariak dirala, dantzariak, baita palankariak ere. Atzetik ibilli natzaie; bañan diruzaleagoak dira palankalariak.\nETXENAGUSIA: Dirua omnen da munduaren palanka-ta (Irritsu.)\nALKATEA: Esaten dizut: ez naiz gelditu bizpairu aste oietan.\nETXENAGUSIA: Badakit. Ori bear zenuen sendatzeko ta zure biziari elburu bat ematearren. Zorionak! Lana asko ta tajuz egin dezute ta gaurko jaiak aztueziñak izango diralakoan nago. Bart arratseko aur-jaia gauza samurra izan zan, malkoak ixurtzerañokoa.\nALKATEA: Bai gizona. Ez bazuten neska-mutiiak eginbearra ondo bete bada... Dotriña, edozein gauza euskeraz irakurtzea. Esaten dizut: lotsatua egon nintzan. Aien erdirik ez dakit.\nETXENAGUSIA: Ez baiziguten era ontan erakutsi. Ez genuen izan Juanita bezelako maistrarik. Garai artan eskolara zerbait ikastera joan, ta adimena argitu bearrean ate ta leioak itxitzen zizkiguten euskera galeraziaz.\nALKATEA: Ori esan. Ta orain ez dakigu nik beñik-bein bear bezela, ez erderarik ta ez euskerarik. Ara (Sakeletik ingitxo bat ateriaz) gaur itzalditxo bat, Gibelalde jaio zan etxe aurrean, egin bear det ta emen ixkribitua daukat. Ondo dagon ala ez esan bear didazu. Guk ez baidegu euskera liburutan ikasi. (Etxenagusiari eman bezaio.)\nETXENAGUSIA: (Atsegiñez) Gizona! onela, onela! (Ixil irakuriaz) Oso poliki. (Buruarekin oniritzirik) Txukun ta garbi... Gure erretoreak baño obeki.\nALKATEA: Ura baño gutxiago ez naizela agertu nai nuke.\nETXENAGUSIA: (Jarraiturik) Ongi, ongi.... (Irakurriaz) Aberria... aberria ere bai?\nALKATEA: Badakizu, alabak ere zerbait lagundu dit. Ta itzen bat ez genekigunean, Lopez Mendizabaleren iztegira begiratu degu...\nETXENAGUSIA: (Pozez) Aita-alabak beraz? Ondo da ori. (Berriro irakurriaz)... (Geldituaz) Barkatu, bañan emen ondo ez dagon esaera bat ipiñi dezute (Alkatea, zerik ote dan ikustea urbilduaz) Ona, emen. Ez da esan bear «itz bi Gibelalde gañean».\nALKATEA: Gibelalde nai ta naiez aitatu bear det bada.\nETXENAGUSIA: Aitatu bai. Gibelaldetzaz itz bi esan bai, bañan ez «gañean» (Irritsu). Zapalduko zenuke. Gañean ez, «tzaz» baizik. Aditzen?\nALKATEA: Baita, baita. (Lapitza atera ta zuzenduaz) Zuzendu det. Au besterik ez bada. Eskerrik asko!\nETXENAGUSIA: (Ingitxoa itzuliaz) Gañeantzean itzaldi ori oso egoki dago. Zorionak (Su-zirien otsa entzun bedi: pun, pun pun).\nALKATEA: Laister joateko garaia degu-ta, beste zerbait esan nai nitzuke.\nETXENAGUSIA: Bi belarriak zabalik ditut.\nALKATEA: (Zalantzan) Onuzkero zerbait badakizu.\nETXENAGUSIA: Batere. Ez dakit zertan ari zeran.\nALKATEA: Bada... zera... Alargunarekin ezkontzen naizela.\nETXENAGUSIA: (Arrituta) E? Alargunarekin ezkondu? Au da berri ona! Ez nekien ezer! (Eskua eskeñiaz) Bosteko ori! (Su-ziria aundi baten otsa entzun bedi) «Etxefuegoak» egin du eztanda. Zure omenez.\nALKATEA: Zer derizkiotzu?\nETXENAGUSIA: Oso ederki egiten dezula.\nALKATEA: Beraz, ez zenekien ezer?\nETXENAGUSIA: Ez da itz erdi bat ere. Ta nere Joxepak nola berri eman ez didan arritzekoa da. Ixilik ibilli zerate.\nALKATEA: Ixilik ibiltzea obe; ez gera mutil koskorak-ta. Bañan, benetan, ondo egitea dedala uste al dezu? Badakizu, alarguna nengon...\nETXENAGUSIA: Ederki! Alarguna alargunarekin. Bestela, andre alarguna, ederra, ta diruduna... beti da arrixko aundia mutilzarrentzat; mutilzar bizitzeko jaio geranorentzat.\nALKATEA: (Parrez) ja!, ja! ja! Nik onuzkero pausoa eman det ta aurrera!\nETXENAGUSIA: Geroago ez dezu izango sasoi oberik.\nALKATEA: Ez zuk ere.\nETXENAGUSIA: Nereak egin zuan.\nALKATEA: Ori orrela dala, alabarekin izan det naigabe aundia. Nere ateraldia ez zaio ondo iruditu, noski. Negarrez asi zitzaidan ta egun oietan ez da atsegin etxe ontan.\nETXENAGUSIA: Egun batzuetako asarrea. Jakiña, zure alaba emakumetxo bat egiña dago ta aitak orrelako ateraldia egiteak... Bañan ezaguera aundia du ta oitzen joango da.\nALKATEA: Zeorrek itz batzuek esango balitzaioke. Begirapen aundia dizu ta... (Txintxarri otsa entzun bedi.)\nETXENAGUSIA: Zartu bainaiz. Ori ere egingo dizugu gizona.\nALKATEA: (Barruan izketan ari dirala entzunik) Sekretarioa dala uste det. Aren abotsa da... Eskerrik asko ta gero itzegingo degu.\nETXENAGUSIA: Laister udaletxea joateko garaia degu.\nLengoak ta Sekretarioa.\nSEKRETARIOA: (Atetik) Zuen baimenaz?\nSEKRETARIOA: Egun on jaunak.\nETXENAGUSIA: Baita zuri ere.\nALKATEA: Zer zabiltza? Ez ziñan Ayuntamentuan egotekoa gu joan arte?\nSEKRETARIOA: (Goibel antzean) Bai bañan Gobernadoreak telefonema au bidali du... (Sakeletik atera-ta emanez) Ez dakit gaurko jaia... Irakurri zazu, irakurri.\nALKATEA: E! (Irakurriaz) «Imposible acudir fiesta suspenda. Haga caso». (Asarre ta arrituta, Sekretarioari) Ez diteke gizona! Atzo azkenekoz Gobernadorearekin itzegin bainuen!\nSEKRETARIOA: Telefonema garbi dago: «suspenda fiesta».\nALKATEA: Galerazi? (Sutsu) Erri guzia jendez betea dagoenean, bazkaria bosteunentzat gertu ta gero; galerazi pake ta alaitasunezko jai au. Ez! Eragozpen guzien gañetik jaia egingo da.\nETXENAGUSIA: Ori da gizona ori! Zalameako alkatea dirudizu. Ta zure itzaldi polita entzungo degu.\nSEKRETARIOA: (Etxenagusiari erakutsiaz) Telefonema garbi jarria dago: «Aga caso».\nETXENAGUSIA: Bañan gizona «aga» «hatxe»rik gabe dago-ta.\nSEKRETARIOA: H. telefonoko arian geldituko zan.\nALKATEA: (Telefonema eskuetan arturik) Ta noiz iritxi da telefonema au?\nSEKRETARIOA: Arestian! Baezpada kalegarbitzalleari, «etxefuegoak» botatzez usteko esan diot.\nALKATEA: Zein zera ezer agintzeko?\nSEKRETARIOA: Obe bearrez egin det.\nALKATEA: Beriala telefonora noa «Gobierno Civil»erekin itzegitea.\nETXENAGUSIA: Lagunduko dizut.\nALKATEA: Goazen bada. Ez degu astirik galtzerik.\nETXENAGUSIA: Bai, bai. Zirt edo zart egiteko garaia da. (Abituaz)\nALKATEA: (Atetik sekretarioari) Geldi zaite emen. Ostera laister gera. (Bijoaz)\nSEKRETARIOA: Bai jauna.\nSEKRETARIOA: Zer gertatu bear ote du emen?... Ajola gutxi!... (Ixillunea) Garatzi onuntz etorriko balitz? Bai etorriko da. Gizalegea ondo daki ta etxekoa ez dan bat, bakarrik nola utziko du bada? Egokiera oni ez badiot eltzen, berriz, ez naiz berarenganako maitasuna izateko diña. Zer gerta ere gaur esan bear diot. Bai orixe! Bigar, apika, berandu izango litzake-ta. Gañera, aita ezkontzen zaion orrekin, erritik alde egiteko irrikitzen izan bear. Orretarako norbait bear; ta norbait ori ni naiz.\nSekretarioa ta Garatzi.\nGARATZI: (Sartuaz) Bakarrik utzi al zaituzte?\nSEKRETARIOA: (Pixka bat izuturik) Bai andrea... bai señorita... bañan zu sartu zeran ezkero ez ain bakarrik.\nGARATZI: Noski, ez dezu burua asko nekatu ori asmatzeko. (Ixillunea) Zer gertatu da gaurko jaia galerazteko? Egia al da?\nSEKRETARIOA: Bai, bai. Gobernadorearen agindua da.\nGARATZI: Zuri ajola aundirik ez dizula dirudi.\nSEKRETARIOA: Naigabe izugarri baten pean nago. Ez baizaitut ikusiko aurreskuan ateratzen.\nGARATZI: Ez da oso naigabe aundia.\nSEKRETARIOA: Zu aurrean egoteak naigabea aztu arazten dit. Ordain ederra.\nGARATZI: Eskerrik asko. Oso itz leuna zaude.\nSEKRETARIOA: Ez zuk merezi dezun añakoa.\nGARATZI: (Legor) Zu alkatearen alabarekin izketan ari al zera?\nSEKRETARIOA: Bai, alkate ta nere nagusi onaren alaba bikañarekin.\nGARATZI: Ez dira koipejarioak nere gogokoak.\nSEKRETARIOA: Ori ez; ez zaitut zurikatu nai izan. Iñolaz ez.\nGARATZI: Orduan itzegin zazu adiskide batekin bezela ta ez...\nSEKRETARIOA: Eskerrik asko adiskidetzat artzen nazulako. Ez nintzan orrenbesteraño ausartzen. Badakit naigabe aundi baten pean zaudela. Aita aita izaten da...\nGARATZI: (Ben) Nere aitaren kontuak pakean utzi itzazu.\nSEKRETARIOA: Barkatu... aspaldidanik ezagutzen gera ta onirizten badiozu nere bizia eskeintzen dizut...\nGARATZI: (Zakar) Geiegi ausartu zerala uzte det. Ori ez da adiskide izatea.\nSEKRETARIOA: (Lurrera begiratuaz) Gaizki esanak barkatu, bañan ezin nengokean barruko argurioa azaldu gabe...\nGARATZI: Bada, gorde dezazuke beste batentzat. Naikoa degu. (Automobil-ots, pilarmonika ta txistuaren soñua, deadarrak ta abar entzun bitez) Aditzen? Plazara jende asko etorria izan bear du automobilletan. Ikus itzagun! Goazen atzeko balkoira!\nSEKRETARIOA: Ez det ezer aditzen, ez ezer ikusten. Zertara datoz? Ez baida jairik izango.\nGARATZI: Jende txea etortzen asi dan ezkero jaien bat izango da. (Abituaz).\nSEKRETARIOA: Ez dit erantzun... bañan antza eman diot ez duala nerekin ezer nai (Mindua) Gaur ez da jairik neretzat! (Bijoaz).\nApaizgaia ta, Migel (Medikua)\n(Sartuaz) Bart oso poliki atera zan jaia. Pozik nago. Ez nuen uste nere antzerkitxoa ain ondo antzeztuko zutenik.\nAPAIZGAIA: Oso egoki egin zuten. Guziok pozik atera ziran ta ostera ikusteko gogoz.\nMIGEL: Juanita maistrak aurrak ederki gertu dituala, bestela, gauza gutxi da nere komeritxoa.\nAPAIZGAIA: Ez, ez, ortan iaioa zera.\nMIGEL: Zure nexka-mutil taldea ez zan atzean gelditu bada, kristau-Ikasbidearen azterketan. Aiek bezela euskeraz Dotriña jakitea nai nuke.\nAPAIZGAIA: Neroni ere arritua nago. Ori bikario jaunak nai ez zuala. Dotriña zarra aurrentzat gaitza dala ta berria erakutsi bear zaietela-ta. Nik ez dakit zenbat aitzeki geiago. Gure On Justo setatiagoa degu. Ez ari gauza berririk eman obea baldin bada ere. Zeñen ederki ikasi duten ikusi da. Ez bakarrik itzez-itz, zer esaten duten ulertuaz baizik. Naita ere ezin erakutsi izango nieke «Todopoderosoa, Prinzipioa, Fiña» ta antzeko motrollokeriak.\nMIGEL: Nere adiskide «errepublikano» batek ala esan oi dit: Euskal-erriko apaizentzat, urtetan urtetan dotrina zar trakets ta baldar ori erakustea lotsa aundi bat izan dala.\nAPAIZGAIA: Ta arrazoi aundia du. Zenbait apaizek atzo ikusi zutenean Kristau Ikasbide berria dala errez ta garbiena aurrentzat. Ta zer esanik ez dago Jaungoikoaren itzal ta aunditasunari dagokiona. Zarra berriz...\nMIGEL: «Sylabus»en obeto izango litzake Leizarragaren «Testamentu Berriaren» ondoan. Eliz amak galerazitako euskal liburu bakarretako au baida.\nAPAIZGAIA: Ez det orrenbeste esaten, bañan gero ta toki geiago berriari egin bear zaiola bai: kristau ta euskaldun geran aldetik.\nMIGEL: Kaskagogor batzuentzat alperrik esatea izango da.\nAPAIZGAIA: Ez uste, zerbait aurreratzen bagoaz, Atzo, Gazteizko «magistrala» Muñagorri jauna an zan ta zorionak eman zizkidan. Gazteizera itzul dedinean Obispo jaunari esango diola ziur nago. Gizon azkarra da. Ikusiko dezu gaur zer itzalditxoa egingo digun.\nMIGEL: Aditzera badet bai. Gaur beinik bein jaia ondo irten dedilla ta gero gerokoak. Eguraldia ere ederra degu.\nAPAIZGAIA: Jendea erruz dator! Arestian eldu diran autokar biak ikusiko zenitun, beko plazaruntz artu dute.\nMIGEL: Ez ditut ikusi. Nun ote dira alkate ta Etxenagusia? Emen ez arkitzeak arritu nau.\nAPAIZGAIA: Norbaiten billa apika.\nMIGEL: Laister Udal-etxera joateko garaia. (Erelojuari begiratuaz) Amarrak laurden gutxigo.\nAPAIZGAIA: Nik ere sakristira joan bearko det elizbirako gertutzea.\nMIGEL: Emen ez degu ezer egiten. Goazen plazara zer jende dabillen ikustera.\nAPAIZGAIA: Onuntz ere norbaitzuek badatoz, (Abots ta algarak entzun bitez).\nLengoak, Meltxor, Kaspar ta Baldaxar.\n(Azkeneko au makutsik, espartzin zuri,\nzudur-zapi gorria lepoan jai antzean).\nBALDAXAR: (Zalapartaka sartuaz) Barkatu! Alkate jauna-ta emen zirala uzte genuen.\nMIGEL: Aurrera, aurrera! Aren billa gabiltza guziok.\nMELTXOR: Egun on jaunak. Ondo al zerate?\nKASPAR: Ori lenengo, Jaungoikoak dizutela egun on. Endorea agertuko da.\nAPAIZGAIA: Etorri zeratela beaz? (Alkar agurtzen dira eskua emanez edo) (Baldaxarri) Zenbat lagun?\nBALDAXAR: Berrogei lagun etorri gera ogeina zaldiko autokar bitan. Bakoitzak zaldi bana. (Izketan darraite).\nMIGEL: (Kaspar ta Meltxorri) Emen biltzekoak giñan alkatearekin-ta Udal-etxera joateko ta ez dakigu zer gertatzen dan. Ez omen da ordu laurden bat alkatea ta Etxenagusia norabait atera dirala. Ez datoz ta Elizarako garaitsua da.\nMELTXOR: Sekretarioak kaletik zear zijoala, ta gelditu gabe, esan digu: goitik galerazpen bat izan ote dan.\nKASPAR: Aren esana ez det sinisten. Gizon Ori Makiabelo zamarra degu.\nMIGEL: (Urduri) Zerbait badala agirian dago. (Apaizgaiari) Aditzen al dezu Indalexio? Jaia eragotzi ote duten...\nAPAIZGAIA: Ez diteke gizona. Eragospen ori «ad absurdum» izango litzake.\nBALDAXAR: Ez da sortu irrintzi botatzen eragotziko didan «guarda civillik». Ez orixe!\nMELTXOR: Ta Gobernadorearen agindua egitan onelakoa baldin bada, gure asabok egin oi zutena egin. Agindua ontzat artu bañan egin ez.\nMIGEL: Ez degu astirik galtzerik. Goazen Udal-etxera... Kaspar Azkatasuna lortu arte onela ibilliko gaituzte. Goazen Erriko Etxera!\nBALDAXAR: Ni ez noa Erriko etxetik Elizara «mazero artean» ta atzetik mikeletiak ditudala; «jendeak» ijitotzat artuko nau.\nAPAIZGAIA: Ez bildur izan. Emen ez dago amabi bat besterik ta ura jai aundietan.\nMIGEL: Egia jakitera joan gaitean. (Abituaz)\nKASPAR: Egia Sabinok azaldu zuan... Euzkadi!...\nBALDAXAR: Zoazte, zoazte, ni gosaldu gabe nago ta bitartean legea egingo det.\nMELTXOR: Zer lege ote da ori?: Tripazaien legea. (Besteak par egiñaz)\nAPAIZGAIA: Oriek Udal-etxera dijoazela. Gu biok, Baldaxar, organistaren etxera joango gera, eztarria leuntzeko zerbait emango digu.\nMIGEL: (Atetik itzuliaz) Emen ditugu-ta!\nMELTXOR: Alkate ta Etxenagusia al dira?\nMIGEL: Bai, bai berak dira. (Datozenai galdegiñaz) Ta?\nLengoak, Alkatea ta Etxenagusia.\n(Etorri berriak inguru bitzate).\nALKATEA: Ezer ez jaunak! Telefonema gaizki artua zegola ta besterik ez.\nETXENAGUSIA: Gauza parregarria izan da. Ez dakigu telefonema gaizki artua zegon belarriaren erruz ala ortografiaren erruz. Ederra egin digu telefonoko neskatx gaxo orrek.\nBALDAXAR: Ortografia?... Orixe da izen itsusia. Gero, euskerazkoak dirala zatarrak esango digute.\nALKATEA: (Telefonema sakeletik ateriaz) Begira, onela jarria ekarri ziguten: (Irakurririk) «Imposible acudir, fiesta suspenda aga caso». jarri bearrean: «Imposible acudir fiesta suspendan agasajos». (Parra dagite) Beraz, gobernadoreak dio ez ditekela jaira etorri ta ez alperrik berentzat omenik antolatzeko. Ez jaia galerazteko konturik.\nKASPAR: Al balu...\nAPAIZGAIA: Banengon bada. (Telefonema irakurriaz) Koma batzuen ta «hatxe» baten okerra. Utsa!\nBALDAXAR: «Koma» guziak jan egin bear dira ta gobernadorearentzat gerturiko bazkaria ere bai. Au mauka!\nALKATEA: Onela egingo da. Ez etortzearekin mesede aundi bat egiten digu.\nETXENAGUSIA: Ez daki ondo.\nKASPAR: Orduan, alkate jauna berriro suziriak piztutzen asi ditezke. Sekretario koskor orrek jairik ez dala erri guzian zabaldu baidu.\nALKATEA: Oraintxe aginduko det.\nBALDAXAR: Neroni joango naiz adieraztera ta nai badu «etxefuegoak» ere botako ditut. (Abituaz)\nMELTXOR: Itxoin zak gizona. Alkate jaunak zer egin bazekik.\nMIGEL: Guziok joan bear degu, danok, ordua da-ta. (Alkateari) Alkate jauna, garaia ote dan...\nALKATEA: (Errelejua begiratuki) Alaxe da, amarrak gañean ditugu. Goazen.\nAPAIZGAIA: Amarrak? ni elizara berriz. (Abituaz) Ori egin bear diot bikario jaunari, sakristira berandu iritxi...\nMELTXOR: (Deituaz) Zoazen ezkero esaiozu bikarioari pizka bat itxoiteko.\nKASPAR: Zera... ixopoarokin zai egongo zaik eliz atarian.\nBALDAXAR: Ixopoa? ori dek arma apaitzentzat ta ez... kandela. Biguñegia!\nALKATEA: Aurrera! (Alkatearen ondoren ateratzen dira: Meltxor, Kaspar ta Baldaxar)\nETXENAGUSIA: (Abituaz) (Migeleri) Ta zuk zer diozu?\nMIGEL: Lan askorekin nabillela. Bost ikertaldi egin ditut dagoaneko, ta eguardi-aurretik «Orieta» basarrira joan dear det. Ordu beteko bidea.\nETXENAGUSIA: Ori ez da ezer gazte batentzat, lasai zaudeke. Ta... bestea?\nMIGEL: Egia esateko, meza aurretik itzegin nai nuen Garatzirekin bañan... etxea jendez bete da-ta... gerorako utzi bear beste gaxoren batengana eramaten ez banaute.\nETXENAGUSIA: Gero astia izango dezu. Gaur... osasunezko eguna da. (Dijoazelarik)\n(Erriko enparantza. Alde batera Udal-etxea. Zokondoan Eliza nagusia. Beste etxeetan oi diran denda ta eskaratzak ager bitez. Bata Taberna izango da. Oiala jasotzerakoan, urrutira txistulari taldearen otsa entzungo da. «Alkate Soñua» jotzen ariko dira. Bertan txistulariak ez izan ezkero, «Columbia» gramofono etxeak joaldi ori diskoan badu).\nJoxepantoni ta Jonixio.\nJOXEPANTONI: (Jonixio tabernatik atera arazten dualarik) Goizetik onela al ago? Obe ukan Meza nagusira joan baintz. Zurrutero alena ez bestena! Goizetik asita...\nJONIXIO: Badakin... goizean on, arratsaldean on matsaren zumoa beti duk on. Zera... bertsotan baraurik ariko aiz. Ez den gutxi uste.\nJOXEPANTONI: Zer esan bear duten etorri diran jende aundiak.\nJONIXIO: Zer bada, jende aundi-mendiak ez al du edaten edo?\nJOXEPANTONI: Personak bezela ta ez neurrik gabe. Ardotan ire idiak uretan aña edaten dek-eta. Lertuko aiz!\nJONIXIO: Anima apartatuta.\nJOXEPANTONI: Ez zekiat noiz zuzendu bear dekan.\nJONIXIO: Bigartik asi bearko.\nJOXEPANTONI: Beti arlote ez diru ta kuxidaderik gabe, ire idi zar oriekin. Nor izan baintzan onuzkero idi parea saldu ta auto-kamiona erosi uan. Ire burua bestelako itxuran arkituko uke. Txofer...\nJONIXIO: Txofer?... Luzifer alatsu, naiago det itzai. Berriz ere automobilla kamiotik datorrela ikus dezadanean, erdi-erditik joango naun nere aberiekin. Arraiepola!\nJOXEPANTONI: Bai jauna bai, obe uke automobilla erosi idiak saldurik. Ta naiko diru irabazi «Uxuanekoak» bezela.\nJONIXIO: Aiek automobillean ibil ditezela nai badute. Nik ez diñat utziko nere idi parea ta akullua. Ta zortzi plaza arri aundia karraiatzen nere bikoari emongo dionik baldin bada, atera dedilla! Ez du paratuko ez apusturik! Au ere euskal jaia da bada.\nJOXEPANTONI: I beti ire demarekin.\nJONIXIO: I beti sermolari.\nJOXEPANTONI: Onbearrez egiten diat anai.\nJONIXIO: Entzungorra naun arreba.\nJOXEPANTONI: (Bigunxeago) Jonixio, arratsaldean jaitako soñekoa ta ator garbia jantziko dituk noski.\nJONIXIO: Bai, emakumea, besteak bezin garbi plazan agertuko naun.\nJOXEPANTONI: Bertsotan, mutilla aiz i! txikitandik! Ea politen batzuek esaten dituken.\nJONIXIO: Auskalo!, ez zekiñat nere lagunak nundik joko duten.\nJOXEPANTONI: Ik, erriko alargunak zirikatu bear intuke.\nJONIXIO: Arestian ez didan esan bada akullua uzteko?\nJOXEPANTONI: Mingañarekin motell! Bertsoak ateriaz!\nJONIXIO: Zer bada?\nJOXEPANTONI: Ez al dakik? Doña Maria alarguna nere nagusiarekin ezkontzen ote dan edo...\nJONIXIO: Ori ere badiñagu? Aditu bear dizkin bereak eta bat...\nJOXEPANTONI: Bota ederrak! Alargunak pizti gaiztoak baidira.\nJONIXIO: Neskazarrak ez ditun obeak bada.\nJOXEPANTONI: Mutilzar lotsagabea! (Bijoaz)\nGaratzi ta Migel.\n(Bata ertze batetik ta bestea bestetik datozelarik\nitsumustuan bezela alkar arkitzen dute).\nMIGEL: Zer zabiltza Garatzi?\nGARATZI: Meza nagusitik nator ta etxe aldera. Ta zu?\nMIGEL: Ni gaxo guziak ikusteagatik ezin joan izan naiz meza nagusira. Ta okerrena orain Iturrioz baserrirako deia izan dedala.\nGARATZI: Tokitan dago. Gutxienez ordu beteko bidea.\nMIGEL: Ortxe nunbait. Ta joan egin bear.\nGARATZI: Zuentzat ez da jai egunik.\nMIGEL: Ori esan. (Ixillunea) Ta, meza nagusi ederra aterako zan.\nGARATZI: Ezin obea. Eliza oso apaña zegon, ederki kantatu dute ta jendea gañezka...\nMIGEL: Neretzako tokia izango zan.\nGARATZI: Joatea zenun.\nMIGEL: Ta sermoia?\nGARATZI: Ez nuen uste izango euskeraz ain egoki, ain biribil ta ain ederki gauzak esan zitezkenik.\nMIGEL: Zerbaitegatik ekarri degu kanonigoa.\nGARATZI: Gizon azkarra dala ezagun da.\nMIGEL: «Muñagorri» (Ixillunea) Ta apaizak, zer koloretako kasulak zituzten?\nGARATZI: (Arrituta) Oi! neroni ere ez naiz gogoratzen. A bai! berdea.\nMIGEL: Muskerra... Ez det begizkoetan sinistatzen, alare, aspaldi alkarrekin ez genuen itzegiten eta... gaur...\nGARATZI: Ez noski, berriz ere nigandik igesi baldin bazabiltza...\nMIGEL: Ori ez da egia. Bestela ez giñake gauden bezela ariko...\nMIGEL: Baliteke (Irritsu) muskerraren begizkoa... izatea, beintzat egun alaia gaurkoa.\nGARATZI: (Ben) Neretzat ez gañerako guzientzat. Badakizu...\nMIGEL: Ez dakit ezer. Zu bakarrik ikusteak arritu nau. Onen goiz etxe aldera jaia utzita ta zure aitaren itzaldia entzun gabe. (Itun dagoala oarturik) Bañan arpegi eder ori oso goibel arkitzen dizut. Goibelaren ederra.\nGARATZI: Eskerrik asko zure loriengatik bañan ez nago umorean.\nMIGEL: Zer gertatzen zaizu bada?\nGARATZI: Nere aita alargunarekin eskontzen dala.\nMIGEL: Egitan?... zerbait banenkien bañan...\nGARATZI: (Negar-antziz) Atzo aitak esan zidan ta bigar erri guziak jakingo du. (Ixillunea).\nMIGEL: Lasatu zaite. Ez det uste onela jartzeko berria danik. Ezkontza ori zure aitaren onerako izango da. Ori naiko dezu, aitaren ona, ez al da onela?\nGARATZI: Bai, bañan ezin astu det nere amatxo zana.\nMIGEL: Oroitzea ongi dago, ez dezake ordea betirako bete, gizon baten bizia.\nMIGEL: Ez da estuegia izan bear iñorentzat. Geiegi estutakoa lertu egiten baida. Onela mintzo banatzaizu pozkida pizkat ematearren da. Zure aitarekin asko eraman bear izan dezula badakit. Beti etxetik kanpora bazkari ta aparitan osasuna galtzen ibiltzea baño, obe du ezkontzea. Doña Maria andre ona da ta alabatzat artuko zaitu.\nGARATZI: Ori ez!, nere ama ez. Ezin bizi izango naiz aitaren etxean.\nMIGEL: Nun bada, bestela?\nGARATZI: Ez dakit, emendik alde egingo det. (Ixillunea)\nMIGEL: Garai bat irixten da gurasoen kabia aski izaten ez dana ta nik... (Lurrera begiraturik) nerea eskeintzen dizut maitasunez berotua...\nGARATZI: Bai e? Txorin bat al naiz?\nMIGEL: Ez, uso zuria zera.\nGARATZI: Ea igesi joan zitzaizun, bada, uso auxe?\nMIGEL: Sarea neukan gertu.\nGARATZI: Ta, zauritua negoan arteraño itxoin dezu?... (Irritsu) Eiztari biotz gogorrekoa!\nMIGEL: Zera... Biotza samurtzeraño itxoin det.\nGARATZI: Egin al dituzu «bixita» guziak? Orain zure gaxoetzaz ez aztu.\nMIGEL: Orain, zu ez gañerako guzia aztu zait...\nGARATZI: Ez dedilla neregatik iñor geiago gaizkitu.\nMIGEL: Ta zure aitaren naigabea, aztu al zaizu?\nGARATZI: Zaude ixilik aitatu gabe, aztu bearko.\n(Ostera, «Alkate Soñuaren» eresia entzun bedi\ngero ta bertago, ta batera,\nsu-zirien eztandak ta jende taldearen otsa).\nMIGEL: Emen ditugu! Ikaragarrizko jendeak dira!\nGARATZI: Goazen, ez det nai ikusi gaitzaten. Itzegingo degu geroxeago. (Abituaz).\nMIGEL: (Garatziri eskua artuaz) Gero arte orduan. Nun izango zera bazkal-onduan?\nMIGEL: Aurretik igaroko naiz. (Bijoaz)\n(Erri taldea ea iritxi da plazara. Gañean da; ezin bertago, txixtularien eresia, jendearen otsa ta istilluak. Alako batean taldea ager bedi alik ta ugariena. Amabia lenengo, iru txistulariak gero, dantzariek ere bai nai izan ezkero, ta ondoren erriko ziñegotziak. Sekretarioa, Alkatea, apaizen bat ta beste zenbait jaun. Gizon-andre ta jendeketa txea neska-mutillak inguruan. Astiro bañan gelditzeka igaro bezate agertokia ertz batetik bestera, udal etxeruntz ezkutaturik).\nAlarguna, Joxepantoni ta Jonixio.\nJOXEPANTONI: Neronek ere, jaia zerbait ikusi bear nuala-ta, kalera irten naiz sukaldea utzirik. Nagusia ez baidet etxean bazkaltzen.\nALARGUNA: Noski, ederki egin dezu. Zure nagusia, nola ez da juan agintarien artean?\nJOXEPANTONI: «Levita» ta ginbail ederrik badu etxean bañan ez du bere burua agertu nai izaten.\nJONIXIO: Ezkontzen danerako gorde naiko ditu!\nALARGUNA: (Parrez) Garaia du...\nJOXEPANTONI: Gaizki bizi al da bada?\nALARGUNA: Ez, ez; gaur gañera pozik izango da orrenbeste jendekin.\nJOXEPANTONI: Zer da au! ez nuen beñere errian beste orrenbeste ikusi.\nJONIXIO: Bai nik, orain 25 urte idi apustua Mekoletaren aurka jokatu nuanean.\nJOXEPANTONI: Ixilik ago! ez zegok aldeatzerik ere ta, nolako jendea!\nJONIXIO: Ortan ez naiz sartzen. «Siquiera» orduko sasoia banu.\nALARGUNA: Badakit arratsaldean bertsoetan egitekoa zerala. Ea zure laguna ixil arazten dezun.\nJONIXIO: Bai, andrea. Ixildu?... Ni ez banaute ixil arazten. «Kuirao» gero! Beori ere bertsotan ateratzeko esan didate-ta.\nJOXEPANTONI: (Larri) Ez dezaiola kasorik egin, nere anai alprojaren gauzak! (Izketa aldatuaz) Oso arin dabil Doña Maria, zain-tiratua sendatu zaiola ikusten det...\nALARGUNA: Bai, askozaz obeto daukat. Ez zait batere aunditzen. (Abituaz)\nJOXEPANTONI: Nere erremedioa artuko zuan e?..\nJONIXIO: Izango du erremedio oberik adiskidiak eman-da.\nJOXEPANTONI: (Amorruz) Emonio nabarmena! (Alargunari) Doña Maria ez bezaio jaramonik egin, edan egiten du-ta. Ni alkatea banintz, kartzelara.\nALARGUNA: Ez, ez, alkateari nik agintzen diot.\nJONIXIO: (Joxepari) Sartu din ziri ederra. (Bijoaz)\nMaistra, Etxenagusia, Meltxor, Kaspar ta Baldaxar.\nETXENAGUSIA: (Sarturik) Egunari asiera ederra eman zaio. Bejuandizutela! jaiak ongi antolatzen iaioak zerate.\nMELTXOR: Erriak erantzun ezkero erreza da.\nBALDAXAR: Au ez da ezer arratsaldean etorriko dan ostearentzat. Ikusiko dezute jendearen emana!\nKASPAR: Azelain ta Azkue euskaltzainak etorri dira ta Gotzai jauna ere bai.\nMELTXOR: Euskal-Erriko gizonik jatorrenak bilduko dira gaur emen.\nBALDAXAR: Iriberritarrak ta Gobernadorea ez gañerako guziak. (Parra egiñaz)\nMAISTRA: (Etxenagusiari) Nola ez zera agintariekin batera joan? Ura da zure tokia. Diputado izana, buru-batzarrekoa ta... idazle apaitua zeran aldetik.\nETXENAGUSIA: Eskerrik asko losentxarengatik. Nere aundi-uzteak uskeriak ez balira izan. Orain naigo det zuekin, gazteekin biltzea. Ez banazute bialtzen beintzat.\nMELTXOR: Buruzagitzat artzen zaitugu.\nKASPAR: Ori, ori!\nBALDAXAR: Zurekin aurrera joango gera. Jo ta kea!\nETXENAGUSIA: Gazteak astindu bear dituzute bazterrak, ta zorionez, Irizarrrera eta iritxi ziñaten, Irrizar...zaarra bai, erri koskorra, bizirik baño illagoa, ezin-ikusi ta zikoizkeriz betea. Emen, liburuen pakean, nere koldarkeria ezkutaturik bizi nintzan. Alako euskal asmo eder aiek laga bainituen. Oso beera jetxia nengon, ezkontzeko uztean ibilli naiz-ta.\nMAISTRA: Emakumezkoak, ain gutxi al gera?\nETXENAGUSIA: Zu bezelakoak osatu egiten dute gizona. Orrelakorik bere garaiean arkitu ez duanak —nere gixa— obe du jarrai ezkongai...\nBALDAXAR: (Kasparreri) Kaspar! eutsi akiok Juanitari beste iñork eraman ez dezan.\nKASPAR: (Juanitari begiraturik). Ez diat eutzi bearrik. Alkarren artean badizkiagu ikusten ez diran lokarriak.\nBALDAXAR: (Algara ta marru aundiak atereaz) Ori ere badegu! Au euskal-eguna ez ezik eztai-eguna ere badek...\n(Parrak, esku-estutze ta agurrak).\nMELTXOR: Ez diozute itzegiten uzten gure erakusleari. (Ixilduaz)\nETXENAGUSIA: Ezer gutxi geiago. Erri guzia suspertu ta poztu dezutela: alkate, apaiz, neska-mutil ta agure auxe. Zuekin noa. Irizar piztu dezute, goazen Iriberri piztutzera.


Ilarrak, gure baratzetako kabiarra - Tolosako Azoka\nIlarrak, gure baratzetako kabiarra\nFresko bezain berdeak, gure inguruko baratzetan hazten diren gutiziarik preziatuenetarikoak dira ilarrak. Gaurkoan, larunbatero-larunbatero Tolosako Azokara etortzen den Nestor Errasti ekoizlearen baratza bisitatu dugu Lezon, eta berak nola lantzen dituen erakutsi digu.\nAle txiki eta berdekoa, urteko lehen hilabeteetako erregea da gure inguruko baratzetan. Joan den astean urteko sasoiko lehen ilarrak eraman zituen Nestor Errasti ekoizleak Tolosako Azokara, eta segituan saldu zituela kontatu digu. Izan ere, gure osasunerako onuragarri diren propietatez betea izateaz gain, jaki aproposa da mota guztitako platerak osatzeko, baita lagungarri moduan jateko ere.\nIlar landarea urriaren amaieran edo azaroaren hasieran landatzen dela kontatu digu Nestorrek, eta Tolosako babarrunaren antzera landare igokaria denez, mimo berezia behar zaiola adierazitako norabidean hazteko.\nOtsailaren erdialdetik Martxo erdialdera hasten da ilarra biltzen. Prozesu neketsua da, ilar-lekak banan-bana bildu behar baitira heltze-puntu optimoan daudenak bakarrik jasotzeko. Ilarrak modu artisauan aletzen jarraitzen du, izan ere, produktuaren fintasunak -zati handi batean urez daude osatuak-, eragotzi egiten baitu modu mekanizatuan egitea.\nBitxikeria bat, ba al zenekiten ilar aleak jaso ahala, ilar landareak gehiago emateko joera izaten duela?\nAukera handia dago ilarretan: zarba handiakoak, ertainekoak edo txikikoak, goizeko edo berandukoak, ale txikiko zein ale handikoak…\nIlarraren landarea, lorea, eta leka\nMalko-Ilarrak, ilarrik berezienak\nBaratzeko urrea edo kabiarra bezala ere deituak, malko-ilarrek, euren tanta forma bereziari zor diote izena, haien prezioa entzutean izaten den erreakzioagatik dela esaten duen inor ere baden arren. Txantxak alde batera utzita, gure lurretan lantzen diren jakirik berezienetako bat dira, eta haien prezioa justifikatuta dago platerera eramateak dakarren lana aztertzean.\nOso kalitate handiko produktua dela eta eskuz erein, zaindu, bildu eta xehatzen dela abiapuntutzat hartuta, segituan hasten gara balorazio oso altu horren zergatia ulertzen.\nLeka bakoitzak, 6-9 ilar malko izaten ditu barruan batez bestez, eta kilo bakoitzeko 60-70 gramo ilar malko lortzen dira. Horrela, kilo bat lortzeko, batez beste 12.000 ilar malko behar direla kalkulatzen da.\nOso lekale berezia da kontsumitzerako garaian; izan ere, ur kantitate handia duenez, ahoan lehertzen den sentsazioa sortzen du. Ala izango da, duela urte mordotatik nazioarteko jatetxe ezagunenek ere gutizia hau lortzearren gure inguruko ekoizleengana jotzen baitute.\nNestorren baratzera egindako bisita honekin ahogozoa egin zaigu guri 🤤, eta zuek, nola kozinatzen dituzue ilarrak? eta probatu al duzue inoiz malko-ilarra? Kontaiguzue!


BIDAIARIEN SARRERAK %26 ETA GAUALDIAK %31 IGO ZIREN 2002KO MARTXOAN\nESTABLEZIMENDU TURISTIKO HARTZAILEEN INKESTA (ETHI)\t2002ko martxoa\nAurten Aste Santua eta Makina-Tresnaren Biurtekoa martxoan ospatu izanak azaltzen ditu datu horiek neurri handi batean\n2002ko martxoan, 129.734 bidaiari-sarrera erroldatu dira Euskal AEko hotel-establezimenduetan, hau da, aurreko urteko hil berean baino %26 gehiago. Igoera horrek 27.000 sarreratik gorako urte arteko gehikuntza ekarri du. Bidaiarien sarrerek aurreko urteko datuak gainditu dituzte hiru herrialdeetan, baina haien intentsitatea ez da berdina izan: Araban eta Bizkaian %15 eta %19 igo dira, hurrenez hurren; Gipuzkoan, aldiz, hazkunde handiagoa lortu zuten, %40koa.\nEstatutik datozen bisitarien sarrerek %29ko gehikuntza lortu dute Euskal AE osoan; atzerriko bidaiarien kopurua, berriz, %18 hazi da. Bi talde horiek nabarmen igo dira Araban eta Gipuzkoan. Bizkaian, aldiz, atzerriko bidaiarien kopuruaren igoera txikiagoa izan da (%4).\nEstatutik datozen bidaiarien artean, igo egin dira Katalunia eta Madrildik datozenak, bai eta Euskal AEtik beretik datozenak era, nagusiki; Gaztela eta Leondik datozenek baino ez dute murriztu presentzia. Atzerriko bidaiarien artean, igo egin dira Frantzia, Alemania eta Portugaldik datozenak; Italiatik eta AEB-Kanadatik datozenenak, aldiz, jaitsi egin dira.\n2002ko martxoan izandako gaualdiak 243.861ra iritsi dira, hau da, aurreko urteko aldi berean baino ia 57.000 gehiago. Kopuru horrek %31ko igoera ekarri du ehuneko-baliotan. Egindako gaualdien kopuruak hazkundeak izan ditu Araban (%11), eta Bizkaian (%23), eta hazkunde oso handiak Gipuzkoan, %51. Izan ere, bidaiarien gehikuntza eta bidaiarien batez besteko egonaldia handiagoak izan dira herrialde horretan.\nEuskal AEko hoteletan ostatu hartu duten bidaiarien batez besteko egonaldiaren iraupena zertxobait luzatu da 2002ko martxoan, eta joan den urteko 1,81 egunetik azken urte honetako 1,88 egunera pasa da. Batez besteko egonaldia zertxobait jaitsi da Araban (1,86 egunetik 1,81era), eta horrek azaltzen du zergatik bidaiarien sarrerak gaualdiak baino gutxiago igo diren herrialde horretan. Bizkaian eta Gipuzkoan kontrakoa gertatzen da: bidaiarien sarrerak nabarmen igo dira, baina egindako gaualdiak gehiago igo dira, besteen aldean.\nBetetze-maila hobetu egin da, plazako (%23) zein gelako (%13), Euskal AE osoan. Gipuzkoako hotel-establezimenduek hobetu dute gehien betetze-maila urte arteko aldian (%40 plazako eta %22 gelako); gehikuntzarik txikienak Arabakoek lortu dituzte (%3 plazako eta %4 gelako), eta Bizkaikoek tarteko toki bat betetzen dute.\nNekazalturismoa: gaualdiak (%99) eta bidaiarien sarrerak (%46) igo dira\nEuskal AEko nekazalturismoko establezimenduetan, 7.676 bidaiari-sarrera zenbatu dira 2002ko martxoan, aurreko urtean baino %46 gehiago, eta aldakuntzarik handiena Araban izan da (%70). Gipuzkoa (%43) eta Bizkaiak (%38) ere hazkunde handiak lortu dituzte.\nEgindako gaualdiak 17.792ra iritsi dira, hau da, 2001eko martxoan baino %99 gehiago. Gaualdien gehikuntzak hiru herrialdeetan gertatu dira. Arabako igoera nabarmentzen da (%153), baina Gipuzkoako (%92) eta Bizkaiko (%85) hazkundeak ere garrantzitsuak izan dira.


“Gobernuaren erabakia ulergaitza da” | Kontseilua\nErabakia birpentsatzeko eskaera egin dio Kontseiluak Nafarroako Gobernuari, zuzen jokatzeko denbora badagoelako\nKontseiluak premiazko balorazioa egin nahi izan du Nafarroako Gobernuak egindako iragarpenaren inguruan; hain zuzen ere, Nafarroako Justizia Auzitegi Nagusiak kaleratutako epaiari helegitea jarri ez izanaz: “Gobernuak kasazio-helegitea jarri behar du, baldin eta epai horrekin desadostasuna agertu nahi badu. Horrela egin ezean, ondoriozta liteke epaiak jasotakoekin bat egiten duela”, esan du Kontseiluko idazkari nagusia den Paul Bilbaok.\nOrdezkariak gogora ekarri du larunbatean ehunka pertsonarekin batera Kontseiluak eta gehiengo sindikalak ausardia eskatu ziotela Gobernuari, bai eta berariaz eskatu ere epaiaren aurkako kasazio-helegitea tarteratzea. “Badakigu, bai, areto berak aztertuko duela helegitea, eta jakin badakigu juridikoki aukerak ez direla asko, baina, hala ere, hori da modu bakarra Gobernuak epaiarekiko desadostasun irmoa erakusteko”, adierazi du Kontseiluko eledunak.\nBilbaoren esanetan, “helegitearen aukera baztertuta, uler daiteke epaiak agertzen dituen tesi murriztaileei aurre egiteko arrazoirik ez dagoela, eta zinez uste dugu epaiak juridikoki badituela urradura batzuk, eta Gobernuak aukera guztiak baliatu behar dituela epaiak jasotzen duen legezkotasuna auzitan jartzeko.”\neuskara ofiziala nafarroa osoan, kontseilua, mobilizazioa, nafarroa, parlamentua, sindikatuak, slide


About: dbpedia-eu:Eurotas Goto Sponge NotDistinct Permalink\nEurotas (grezieraz Εὐρώτας), Greziako ibai bat da, Lakoniako garrantzitsuena, 82 kilometroko luzera duena. Antzinako Boreo mendian sortzen da, gaur egungo Kravari mendian, eta Lakoniako Golkoan itsasoratzen da. Antzinaroan, Esparta hiria zeharkatzen zuen, ibai komunikazio bide bezala erabili zuena eta Giteon zuen bere ohiko portuaren alternatiba bezala. Greziar mitologiaren arabera, ibaiak, bere izena, bere sortzagaileagatik jasotzen du, Eurotasengatik, Espartako lehen errege izan zen Lelexen seme edo bilobarengatik (bertsio ezberdinen arabera), nork Lakoniako aintzirak drainatuz sortu zuen.\nEurotas ibaia Espartatik gertu


IMHn 2.0. video-streaming eta txateoarekin: estreinaldia 30+10 mintegian — IMH\nIMHn 2.0. video-streaming eta txateoarekin: estreinaldia 30+10 mintegian\n2009/10/09 00:00:00 GMT+2\nIMHn 2.0. video-streaming eta txateoarekin: estreinaldia 30+10 mintegian IMHn jardunaldiak zuzenean webaren bidez ematen hasita gaude iazko udazkenetik. Sustatuk udaberrian hausteskunde garaian antolatu zuen txateoaren ideia hartuta, 2.0 pausoa ematea erabaki dugu: bideoz zuzenean emateaz gain ikusle-entzuleek galderak eta komentarioak zuzenean egin ahal izango dituzte, bai kanpotik jarraitzen bagaituzte(imh-ko webetik edo twitterretik) eta baita IMHra entzutera etortzen badira portatila ekarrita. https://www.imh.eus/eu/albisteak/imhn-2-0-video-streaming-eta-txateoarekin-estreinaldia-30-10-mintegian https://www.imh.eus/eu/albisteak/imhn-2-0-video-streaming-eta-txateoarekin-estreinaldia-30-10-mintegian/@@download/image/09 3010 ing ikt proba.jpg\nIMHn jardunaldiak zuzenean webaren bidez ematen hasita gaude iazko udazkenetik. Sustatuk udaberrian hausteskunde garaian antolatu zuen txateoaren ideia hartuta, 2.0 pausoa ematea erabaki dugu: bideoz zuzenean emateaz gain ikusle-entzuleek galderak eta komentarioak zuzenean egin ahal izango dituzte, bai kanpotik jarraitzen bagaituzte(imh-ko webetik edo twitterretik) eta baita IMHra entzutera etortzen badira portatila ekarrita.\nProba tekniko batzuk egin ditugu cover it live erabilita eta gaur IMH Ingeniaritza Eskolako lehen mailako ikasleen CALC-eko (software askeko kalkulu orria) eskola orduan ikasleek irakasleari komentarioak txat-etik egin ahal izan dizkiote. Ikasleek portatila erabiltzen dute ingeniaritzako prestakuntzan eta wifia probatzeko ere balio izan digu.\nIdeia hau SUSTATU-tik hartu genuen, hauteskunde kanpainan erabili zuten eta gurera egokitu dugu, Sustatukoei nola egiten duten galdetuta. Eskerrik asko beraz Sustaturi, Ingeniaritzako 14.promozioari eta hauen irakasle Elkarmediako Estiri.\nEta estreinaldia noizko? Benetakoa datorren urriaren 22an egingo dugu 30+10 mintegian. "Hizkuntza-kudeaketa enpresan" gaiarekin 15 hitzaldi emango ditugu IMHn, eta hauetatik Areto Nagusian egingo direnak video-streaming eta txateoarekin (eta twitterren bidez ere 30g10 tag-a erabilita) egingo ditugu. Amaieran Antton Aranburu Euskadi Irratiko kazetariak moderatutako mahai ingurua egingo dugu da eta txateoak ere tokia izango du.\nBeraz, animatu nahi zaituztegu IKT eta hizkuntzen kudeaketaren uztarketa honetan esperientzia berri bat bizitzen.


Portugaleteko Udala - Fundazioa\nFundazioa baino lehen\nAgriparen itsasontzi batzuk iritsi omen ziren Nerva (Nerbioi agian) ibaiaren ahoraino eta bertan hondoratu ziren, ekaitzak jota eta hareatzak ere zirela kausa. Txanpon horiek ikusgai daude Bilboko Euskal Arkeologia, Etnografia eta Kondaira Museoan. Horietako bat Erromako Errepublika garaikoa da; Junoren buru bikoitza dauka aurreko aldean eta ontzi baten branka, berriz, atzekoan.\nBeste bi txanponek Trajano enperadorea agertzen dute eta bi aldi desberdinetakoak dira. Beste bik Adriano azaltzen dute eta gainontzekoek, azkenik, Antonio Pio. Horrek berresten du Portugalete erromatar nabigazio eragin aldean zegoela. Hortik abiatuta, ikerlari batzuek esan zuten Ptolomeok bere planoan agertzen zuen Flaviobriga Portugalete zela, Nerva ibaiaren ahoan baitago, eta Nerva Nerbioi ibaia izango litzatekeela. Baina Portugalete Flaviobriga edo Portus Amanus izan balitz, askoz aztarna gehiago aurkituko ziren. Horregatik Flaviobriga eguneko Castro Urdiales dela uste da. Plinio eta Ptolomeo historiagile erromatarren arabera, Portugaleteko aurreneko biztanleak barrualdeko Enkarterrietako andre-gizonak izan ziren, eta Autrigoi herriaren ondorengoak.\nMaria Díaz de Haro andreak fundatu zuen hiria 1322an. Aurrean ere, mende batzuk lehenago, itsas langileen herrixka bat zegoen, portu naturalaren babesean bildurik. Mariak sinatutako fundazioaren herri-gutuna urte batzuk geroago galdu egin zen. Gaztelako Joan II.ak Berrespen Pribilegioaren bidez 1432an berretsi zuen gaur egunera ailegatu den agiria.\nBi dokumentu horietan, merkataritzaren eta salgaien garraioaren gaineko onurak ematen , batez ere artilearen eta burdinaren gainekoak, baita arrantzaren gainekoak ere. XIX. mendean, eskualdeko industrializazioak bere ekonomia bultzatu zuen, trenbidearen iritsiera, Zubi Esekia eta Burdin Kaiaren eraikintza indartuta. Burgesia berriak udako bizilekua Portugaleten ezarri zuen, hondartza eta bainuetxeak zirela eta. Jauregitxoak ere eraiki zituzten itsasadar ertzean eta kostaren gainean. XX. mendean Ezkerraldeko erdigune erabakigarria, merkataritzagunea eta aisiagunea izan da Portugaleteko hiria.


Uda – Nagusien Bloga\nUdako oporrak ia-ia hemen daude. Lagunekin egoteko aukera, hondartza, igerilekua, atsedena… Ze ondo!!\nAla ez hainbeste? Umeek eta gaztetxoek grinez itxaroten dute atsedenaldi hau, baina hainbat gurasok -sasoi erdia, gutxienez, lan egiten dutenek-, malabarismoak egin ohi dituzte, oporraldi hauean, guztiak ahal den neurrian disfruta dezaten.\nFamilia batzuk, diru aldetik arazorik ez daukatenek, errazago dute haien seme alabak nahi dituzten jarduetara eroatea. Baina gehienek, direnak eta ez direnak egin behar izaten dute oporraldia egokiz antolatzeko.\nZorionez, familia batzuetan aitona/amonen laguntza gustuko dute. Beste batzuk konfidantzazko norbaiten laguntza kontratatzen dute antolaketa errazagoa gauza dadin.\nEskerrak, orain dela urte batzuetatik honantza, ia-ia herri guztietan, udalek adingabeentzako aproposak diren jarduerak antolatzen dituztela. Ekintza hauetan umeak eta gaztetxoak zainduta daude eta haien gustuko jarduerak egiteko aukera daukate.\nAdingabeentzakako ere aukera dotoreak badira; auzolantegiak adibidez. Bai hemen , bai beste herrialdeetan egiteko eskaintzen zabala dago. Aurten parte hartzeko aukera itxita dago, baina datorren urteetara begira, martxo aldean “Gazteaukera” web orrian informazioa topa dezakezue, Ez ezazue izan dudarik, oso esperientzia aberasgarria da eta.\nGurasoek kontutan hartu behar dute oporraldia ez dela seme alaben agenda ekintzaz beteta edukitzeko. Garai hau, batez ere, atsedena hartzeko izan beharko litzateke. Umeek zein nerabeek, kurtsoa ondo amaitu badute ala ez, esfortzu haundia eta luzea egina dute urtean zehar, eta merezia baita geldialdia hori ere, urrengo kurtsora begira indarberritu daitezen.\nSasoi hauetan exijentzia edota ekintzak askoz ere lasaiagoak izan beharko lirateke. Ordu gehiagoren loa beharrezkoa dute eta, egunean zehar, aspertzeko aukera edukitzea ez datorkie batere gaizki, irudimena martxan jartzeko doako bidea baita gogaipena.\nUdan, familian jokoak eta ekintzak konpartitzeko aukera badaukagu; herriko igerilekura edo hondartzara joan, non umeak eta nagusiak inguru esberdinean zein lasaian, elkarrekin gozatzeko abagunea dugun.\nBero lar edo euria denean etxean eroso egon gaitezke, neguan denbora eskasiaren morrontza dela medio, egiten ez ditugun hainbat gauza egiteko, hau da: Jolasak, eta baita elkarrekin sukaldatu ere, kurtsoan zehar askok ez dute irakasteko momentu lasairik topatzen eta ume gehienen gustuko jarduera da sukaldaritza.\nBaita aprobetxa dezakegu seme alabeei etxeko mandatuen erantzunkizuna partekatzen irakasteko ere, eta baita lan batzuren ardura har dezaten ere. Modu honetan, arduratsuagoak egingo ditugu , etxeko beharrak eta zaintza lanak gehiago baloratuko dituzte, haien autonomiaren alde izugarrizko lana baita guzti hau.\nHerri guztietan jaiak izango direnez, gaztetxoek gauean irtetzeko eskatuko digute, eta gurasook, haien adinaren arabera hitz egin beharko dugu, ordutegia eta egutegia adosteko. Nahiz eta jaiak edo inguruan dauden ekintzen zain dauden, udan beste gauzak egiteko aukera ere dago eta gaztetxoenei ez zaie komeni bakarrik gauez irtetzea, horregaitik etxeko ardurak, ordutegiak eta jarduerak adostea guztiontzat komenigarria dela gogoratu nahi dizuegu.\nUdako sasoia ahal dugun neurrian gozatzeko, familia osoak aldaketa egin behar du, lan eta ardura-erritmoa lasaitu, konpartitzeko uneaktopatzeko bai etxean, bai etxetik kanpo.\n*Irudia: Pablo Menezo (Flickr – CC)\nEgilea zeukesanArgitaratze-data 14 Ekaina, 2018 3 Iraila, 2018 Kategoriak Familia Etiketak Aisialdia, Tiempo libre, Uda, VeranoUtzi iruzkina Udako oporrak ia-ia hemen daude. Lagunekin egoteko aukera, hondartza, igerilekua, atsedena… Ze ondo!! bidalketan


Lesakan eta Beran hasiak dira adinekoen egoitzetako erabiltzaileei txertoaren hirugarren dosia ematen - Bortziriak - Erran.eus\nLesakan eta Beran hasiak dira adinekoen egoitzetako erabiltzaileei txertoaren hirugarren dosia ematen\nTtipi-Ttapa 2021-09-21 14:00\nOsasun Departamentua gaur hasi da Nafarroako adinekoen egoitzetako erabiltzaileei COVID-19aren aurkako txertoaren dosi gehigarri bat ematen, hauskortasunaren, patologia aniztasunaren eta ingurune itxietan bizitzearen profilagatik. Hain zuzen, Lesakako Andra Mari eta Berako San Jose egoitzetan eman dituzte Nafarroa osoko lehen dosiak. Ikusmina sortu du horrek eta, horren erakusgarri, gaur goizean Lesakako Andra Mari egoitzan bildutako kamera eta kazetari pila.\nTxertoa hartzen lehenbizikoetakoa izan da Berako Zalain auzoko Eltzaurpeko bordako Pepita Zelaieta Lazkano. 88 urterekin, ez zuen inolako kezkarik, «egunero hartzen dut intsulina injekzioa eta hau ez da deus niretzat, kejarik ez dut», zioen umorez. Aitzineko bi dosiak hartuta, ez zuela ondorio handiegirik izan aipatu digu, «mareo pixar bat beharbada, baina segurantza ematen dit eta hori behar dugu orain».\nDuela bortz urtetik egoitzako apeza den Vicente Arrieta Arruabarrenak ere hirugarren dosia hartu du eta aitzinekoetan, deus eman ez baliote bezala egon omen zen, «inolako ondoriorik gabe». Oraingoa ere hala igarotzea espero du, 82 urteko gizasemeak. «Hau da orain eskaintzen ari direna eta pentsatzen dut deus ez hartzea baino hobe izanen dela. Hemen hartu-emana dugu jende aunitzekin eta, badaezpada, ematea hobea izanen dela uste dut. Horrek lasaitzen nau».


PAPILLOR Granada erosi batetik € 39\nKrema Papillor Granada, Espainia\nPapillor — emaitzak ikusgai 3 egunetan! Type jatorrizko produktua akzioak bakarrik € 39, joan webgune ofiziala:\nitxaron eta harremanetan jarri ahal izango Duzu arabera Kudeatzailea laster argitu zure eskaera eta antolatu entrega zure kokapena eta koordinazioa entrega.\nTalde ultra aktiboa krema mota guztietako papillomas eta warts Granada (Espainia) modu erosoa duzu. Ordaindu courier edo postetxean bakarrik bakailao on partzelaren. Bizkortu gora-type arte ez dira 50% deskontua!\nNon erosi Granada Papillor\nOrdena krema bat Papillor entrega Granadan (Espainia) web-orri ofiziala marka. Kostua jatorrizko sredstva bakarrik € 39, hiru urrats sinple bereizteko hasierako tratamendua:\ntalde posta bidez courier etxea (ordainketa jaso ondoren, partzelaren) el correo, Granada eskuragarri dago zure eskaera jaso ondoren, gai izango Duzu ordaindu.\nKostu bidalketa mezulari bidez zehaztutako helbide arabera alda daiteke hiria Espainian. Erosketa Papillor deskontua batekin -50%. Baldintzak mugatzen akzioak. Orain zehaztu ordena formularioa Zure kontaktu-informazioa beheko ordena bat ziurtatuta tresna Granada. Ahaztu warts betiko.\nErabiltzaileen iritziak Papillor Granada\nIzan dut saiatu modu askotan kentzeko warts, baina, zoritxarrez, ez dute beti itzuli zen. Izan dut zain eguna nuke esnatu gabe papillomas ... Azkenean eguna heldu da, zeren aurkitu dut erremediorik onena Papillor. Egun batzuk igaro ondoren ikusiko dugu benetako emaitza!\nOrdena Granada Papillor


Irungo Udalak Loidi euskarazko ikerketa bekarako deialdia egin du\nIrungo UdalakJose Antonio LOIDI ikerketa bekaren 15. edizioa deitu du. Beka honek omenaldi bat izan nahi du adopzioz eta bihotzez Bidasoarra zen Jose Antonio Loidi ospetsuarentzat, orain 21 urte gure artetik joan zena, eta euskaraz egindako ikerketa suspertu eta bultzatu nahi du hainbat esparrutan, Jose Antonio Loidik bere bizitzan zehar landutakoak dira: antropologia, filologia, toponimia, literatura, osasun publikoa, hidrologia etabotanika. Gisa berean, ikerketa zientifikoa zabaldu nahi da euskaraz, Jose Antonio Loidik hainbeste maite eta sustatu zuen hizkuntzaz.\n"Euskara arloko programa garrantzitsuenetako bat da, eta gure hizkuntzan ikertzea du helburu. Ibilbide luzea du eta oso eduki interesgarriak dituzten lan ugari sortu ditu", adierazi du Mónica Martínez Euskara arloko ordezkaria.\nBekaren diru zenbatekoa: 9.000 euro (gordinak).\nIkerketa-lana originala eta argitaratugabea.\nNorbanakoek edo taldeek eska dezakete beka.\nUnibertsitatean graduatuak edo lizentziatuak eta Euskara C1 maila (Hizkuntzen Europako Erreferenzi Marko bateratua) edo baliokidea.\nAurkezteko epea: 2020ko urriaren 2ra arte (hau barne).\nOinarriak, informazioa eta eskaera-orri eredua esteka honetan.\nIRUNGO UDALA - Euskara Arloa\nJose Antonio Loidi Bizkarrondo (Errenteria, 1916-Irun, 1999), Farmaziako ikasketak egin eta Irunen botikari-plaza 1943an lortu zuenetik, antropologia, filologia, toponimia, literatura, osasun publikoa, hidrologia eta botanikari buruzko ikerketa ugari egin zituen eta urteetan euskal literatur eta zientzia aldizkarietako kolaboratzailea izan zen.\nBesteren artean, Irungo etxeetako edateko ura aztertzeko ardura egokitu zitzaion eta seguruenik horrek eta bere jakinmin ase ezinak hidrologiaren inguruko hainbat ikerketa egin eta argitaratzea bultzatu zuen.\nLan zientifikoak denbora tarte nahikoa uzten zioenean idazluma dantzatu eta ipuinak eta artikuluak ere idazten zituen euskal literatura eta zientzia aldizkarietarako (Egan, Zeruko Argia, Jakin, Olerti, La Voz de Euskadi, Uranzu, Bidasoan...).\n1955ean, Jose Antonio Loidik lehen euskal eleberri poliziakoa idatzi zuen,"Amabost egun Urgainen", euskara hutsean. Garai hartako egoera politikoa, kulturala eta soziala kontuan izanda, meritu izugarria. Eleberri horri esker, Euskaltzaindiak antolatutako lehiaketan aipamen berezia jaso zuen eta euskaratik katalanierara itzulitako lehenengo eleberria izan zen.1957an Euskaltzain urgazle izendatu zuten eta 1998an ohorezko kide.\nJose Antonio Loidi, euskaltzalea, Irungo Ikastolaren sortze lanetan eta Guda Zibilaren ondorengo lehenengo Euskal Jaien (1966) antolakuntza lanetan ere aurkituko dugu.\n1999ko uztailaren 9an zendu zen Irunen, berak sortutako Luis de Uranzu Kultur Elkartearen ohorezko presidente zelarik.


Ulertzen ditut sindikatuak | munean\nUlertzen ditut sindikatuak\nSindikatuek euren buruari galdetuko diote ea noiz egin beharko ote duten huelga, bizi dugun egoeran egiten ez badute. Azken hamarkadetan izan dugun egoerarik okerrena eta ilunena da; eta aurrera begira ere, ez dirudi argi-izpirik ageri denik. Huelga egin beharra daukate, batik bat euren burua libratzeko; existitzen jarraitu ahal izateko.\nMilaka liberatu sindikal daude Hego Euskal Herrian. Milaka. Kuestio batek harritzen nau: gobernu, udal eta aldundi guztiak ari dira karguak gutxitzen, horien soldatak jaisten, (….) zergatik ez dira murrizten sindikatuetako liberatuak? Hain beharrezkoak al dira? Sarri entzuten ditut nire lanlekuko pasilloetan ohikau: “¡¡no falta dinero, sobran ladrones!!” Nortzuk dira lapur horiek?\nHemen milioika arrazoi daude iraultzarako, dena hankaz gora jatzeko. Konturatu ere ez gara egiten, ordea, ez dugula atzera-bueltarik. Gure deklibea hasi da. Mendebaldeko bizi-baldintzak goia jo zuten aspaldian, eta sekula gehiago ez dira itzuliko. Ahal dugun guztiari eustea da gure erronka, baina kontuan izanda, betiere, beheranzko joera geldiezina hartu dugula.\nGure zibilizazioa baino lehen asko erori dira. Hor ditugu sumerioen, egipziarren, helenoen, erromatarren, otomanoen, (….) adibideak. Ez da erortzen Lur planeta osoa, baizik eta horko zonalde jakin batzuk. Artean, beste batzuk igo egiten dira, orain Txinarekin (berriro ere), Indiarekin eta beste hainbatekin gertatzen den moduan.\nHerri zaharra gara, historiaz eta adinaz. Diru asko behar da gure gastuak ordaintzeko, eta iturriak agortuta ditugu. Penaz diot: gorriak ikustekotan gaude.\nEta sindikatuak huelgara: noren kontra? Zein da alternatiba? Zentzu gabeko kontsignez gain, esan gura dut. Zer egingo lukete -huelgez eta erreibindikazioz aparte- Txikik eta Etxaidek gure herria ataka honetatik ateratzeko? Nola lortuko lukete dirua funtzionarioen soldata ez jaisteko, bajen %100 ordaintzeko, Sanitatea diruz hornitzeko, pentsioak urtero urtero igotzeko, langabetuak eta behartuak behar duten guztiaz asetzeko? Asko duenari kenduta, ezta!? Zein erraza. Saia dadila Garitano, ia zer lortzen duen.\nUn pensamiento en “Ulertzen ditut sindikatuak”\nTxertudi en febrero 19, 2012 en 11:28 am dijo:\nBejondeizula, ulertzen badituzu. Nik behintzatvez ditut ulertzen, munduan ezer pasa ez balitz bezala ari dira eta gero eta argiago dago erromako inperioa erori zenez, ozidenteko inperioa ere erortzear dagoela, 5 edo 10 urte izango dira baina erori eroriko da. Ets sindikatuak ezer pasa ez balitz bezala. Uste dut Patxiren gobernua eta sindikatuak elkar lanean desager arazi nahi gaituela. Ez diegu utziko